open-index/open-wikipedia-markdown huggingface dataset:
ಆಹಾರ, ಪರಿಸರ ಮತ್ತು ಆರೋಗ್ಯ (ಪುಸ್ತಕ)

**ಆಹಾರ, ಪರಿಸರ ಮತ್ತು ಆರೋಗ್ಯ** ಟ್ರಿಫರ್ ವಿಲಿಯಮ್ಸ್, ಅಲಿಸೌನ್ ಮೂನ್ ಮತ್ತು ಮಾರ್ಗರೆಟ್ ವಿಲಿಯಮ್ಸ್ ಅವರು ಬರೆದ ಪುಸ್ತಕ. ಕನ್ನಡಕ್ಕೆ ಅನುವಾದಿಸಿದವರು : ಡಾ. ಸಿ ಆರ್ ಚಂದ್ರಶೇಖರ್.
ಈ ಪುಸ್ತಕವನ್ನು ಪ್ರಾಥಮಿಕ ಶಾಲಾ ಶಿಕ್ಷಕರ ಮಾರ್ಗದರ್ಶನ ಕೈಪಿಡಿಯಾಗಿ ರೂಪಿಸಲಾಗಿದೆ. ತಮ್ಮ ವಿದ್ಯಾರ್ಥಿಗಳ ವಿಶಿಷ್ಟ ಸನ್ನಿವೇಶಗಳಿಗೆ ತಕ್ಕಂತೆ ತಮ್ಮ ಮೋಧನಾ ಕಾರ್ಯಕ್ರಮಗಳನ್ನು ರೂಪಿಸಲು ಇದನ್ನು ಅವರು ಆಧಾರವಾಗಿಟ್ಟುಕೊಳ್ಳಬಹುದಾಗಿದೆ
ಆಹಾರವನ್ನು ಸಂಗ್ರಹಿಸುವುದು ಮತ್ತು ಉಪಯೋಗಿಸುವುದು, ನೀರನ್ನು ಕುಡಿಯುವುದಕ್ಕೆ ಯೋಗ್ಯವನ್ನಾಗಿ ಮಾಡುವುದು, ಕಸದ ವಿಲೇವಾರಿ ಹಾಗೂ ಮನೆಯ ಪರಿಸರವನ್ನು ಸ್ವಚ್ಛವಾಗಿಡುವುದರ ಮೂಲಕ ಆರೋಗ್ಯವನ್ನು ಕಾಪಾಡುವುದು- ಇತ್ಯಾದಿ ಪ್ರಾಯೋಗಿಕ ವಿಷಯಗಳು ಈ ಪುಸ್ತಕದ ಅಧ್ಯಾಯಗಳಾಗಿವೆ. 
ದೇಹಕ್ಕೆ ನೀರು ಏಕೆ ಅಗತ್ಯ (ಭೇದಿಯಿಂದಾಗಿ ಉಂಟಾಗುವ ನಿರ್ಜಲ ಸ್ಥಿತಿಯ ಅಪಾಯವೂ ಸೇರಿದಂತೆ), ಆರೋಗ್ಯವಾಗಿರಲು ದೇಹಕ್ಕೆ ಅಗತ್ಯವಾದ ಆಹಾರದ ವಿಧಗಳು, ಯಾವುದೇ ಸಮುದಾಯದಲ್ಲಿ ಸೋಂಕು ಮತ್ತು ಕಾಯಿಲೆಗಳು ಹರಡುವ ವಿಧಾನ ಗಳನ್ನು ಮಕ್ಕಳಿಗೆ ವಿವರಿಸುವ ಮಾರ್ಗದರ್ಶನವೂ ಈ ಪುಸ್ತಕದಲ್ಲಿದೆ. 
ಶಿಕ್ಷಕರು ತಾವು ಬೋಧಿಸುವ ವಿಷಯಗಳನ್ನು, ಈಗಾಗಲೇ ಮಕ್ಕಳಿಗೆ ತಿಳಿದಿರುವ ಮಾಹಿತಿಗೆ, ಸ್ಥಳೀಯ ಆಚರಣೆಗಳಿಗೆ, ಲಭ್ಯವಿರುವ ಸಂಪನ್ಮೂಲಗಳಿಗೆ, ಈಗಾಗಲೇ ಸಮುದಾಯದಲ್ಲಿ ಕೈಗೊಳ್ಳಲಾಗಿರುವ ಕೆಲಸ ಕಾರ್ಯಗಳಿಗೆ ಸಂಬಂಧಿಸಿದಂತೆ ಹೇಳಲು ಈ ಪುಸ್ತಕದಲ್ಲಿ ಹೆಚ್ಚು ಒತ್ತು ಕೊಡಲಾಗಿದೆ. 
ಸ್ಥಳೀಯ ಆರೋಗ್ಯ ಕಾರ್ಯಕರ್ತರ ಸಹಕಾರ ಮತ್ತು ಸಲಹೆಗಳನ್ನು ಎಲ್ಲೆಲ್ಲಿ ಬೇಕೋ ಅಲ್ಲಲ್ಲಿ ಪಡೆಯಲು ಸೂಚಿಸಲಾಗಿದೆ. ಪುಸ್ತಕ ಸಾಕಷ್ಟು ಚಿತ್ರಗಳಿಂದ ಕೂಡಿದೆ. ಪ್ರಾಯೋಗಿಕವಾಗಿ ತಾವೇ ಮಾಡಬಹುದಾದಂತಹ ಅನೇಕ ಚಟುವಟಿಕೆಗಳನ್ನು ಮಕ್ಕಳಿಗೆ ಸೂಚಿಸಲಾಗಿದ್ದು, ಅವರು ತಾವು ಕಲಿತದ್ದನ್ನು ಮಾಡಿ ನೋಡಿ, ತಾವು ಕಲಿತ ಜ್ಞಾನ, ಶಾಲೆಯಿಂದ ಹೊರಗೆ ತಮ್ಮ ಜೀವನದಲ್ಲಿ ಹೇಗೆ ಪ್ರಸ್ತುತವಾಗಿದೆ ಎಂದು ತಿಳಿಯಲು ಅವಕಾಶವಿದೆ. 
ಅನೇಕ ಚಟುವಟಿಕೆಗಳಲ್ಲಿ ತಂದೆತಾಯಿಗಳು ಮತ್ತು ಸಮುದಾಯದ ಮುಖಂಡರು ತಾವೂ ಸಹಕರಿಸಿ ಭಾಗವಹಿಸಲು ಪ್ರೋತ್ಸಾಹ ಕೊಡಲಾಗಿದೆ. ಪುಸ್ತಕವು ಶಿಫಾರಸು ಮಾಡುವ ಆಹಾರ, ಪರಿಸರ ಮತ್ತು ಆರೋಗ್ಯದ ಬಗ್ಗೆ ಸಂದೇಶಗಳು ಎಲ್ಲೆಡೆ ಹರಡಲು ಇದೂ ಒಂದು ವಿಧಾನ.
## ಬಾಹ್ಯ ಸಂಪರ್ಕ
* ಟ್ರಿಫರ್ ವಿಲಿಯಮ್ಸ್, ಅಲಿಸೌನ್ ಮೂನ್ ಮತ್ತು ಮಾರ್ಗರೆಟ್ ವಿಲಿಯಮ್ಸ್ ಅವರ ಪುಸ್ತಕಗಳು 
* ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಪುಸ್ತಕಗಳು
* ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಲೇಖನಗಳು 
* ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಬಗ್ಗೆ 
* ಡಾ: ಸಿ.ಆರ್. ಚಂದ್ರಶೇಖರ್ ಅವರ ಉಚಿತ ಸೇವೆ

ವರ್ಗ:ಕನ್ನಡ ಪುಸ್ತಕಗಳು
ಏಳು ಸಾವಿರ ವರ್ಷ ಬದುಕಿದ ಮನುಷ್ಯ (ಪುಸ್ತಕ)

**ಏಳು ಸಾವಿರ ವರ್ಷ ಬದುಕಿದ ಮನುಷ್ಯ** ರೋಹಿತ್ ಚಕ್ರತೀರ್ಥ ಅವರು ಬರೆದ ಪುಸ್ತಕ. 

ಈ ಪುಸ್ತಕ ವಿಜ್ಞಾನಕ್ಷೇತ್ರದಲ್ಲಿ ಸಾಧನೆಗೈದ ಮಹನೀಯರ ವ್ಯಕ್ತಿಚಿತ್ರಣಗಳು. ಇಲ್ಲಿನ ಹೀರೋ ಪಾಲ್ ಏರ್ಡಿಶ್. ತನ್ನ ಜೀವಿತಕಾಲದಲ್ಲಿ ಗಣಿತವನ್ನೇ ಉಸಿರಾಡುತ್ತಿದ್ದ ಈತ 83 ವರ್ಷ ಬದುಕಿದ್ದ. 80 ವಿಜ್ಞಾನಿಗಳು ಅಷ್ಟೇ ವರ್ಷ ಬದುಕಿ ಸಾಧಿಸಬಹುದಾದ್ದನ್ನು ಈತನೊಬ್ಬನೇ ಮಾಡಿದ್ದನೆಂಬ ಸ್ವಲ್ಪ ಉತ್ಪ್ರೇಕ್ಷಿತ ಲೆಕ್ಕಾಚಾರದಿಂದಾಗಿ “ಏಳು ಸಾವಿರ ವರ್ಷ” ಬದುಕಿದಂತಾಯಿತು ಎಂದು ಕಿರೀಟ ತೊಡಿಸಲಾಗಿದೆ. ಇನ್ನಿತರ ವೈದ್ಯಕೀಯ, ಗಣಿತ, ವಿಮಾನಯಾನ, ಹಡಗು ನಿರ್ಮಾಣ - ಮುಂತಾದ ವಿವಿಧ ರಂಗಗಳಲ್ಲಿ ಹೆಸರು ಗಳಿಸಿದವರ ಬಗೆಗೂ ಲೇಖನಗಳು ಇವೆ. ಕಳೆದೆರಡು ಶತಮಾನಗಳಲ್ಲಿ ಜಾಗತಿಕವಾಗಿ ಪ್ರಗತಿ ಹೊಂದಿದ ಕ್ಷೇತ್ರಗಳಲ್ಲೆಲ್ಲಾ ವಿಜ್ಞಾನದ್ದೇ ಮೇಲುಗೈ. ಇವನ್ನೆಲ್ಲಾ ಸಾಧಿಸಿದ ವಿಜ್ಞಾನಿಗಳು ಗುರಿಸಾಧನೆಗಾಗಿ ಏನೆಲ್ಲಾ ಬವಣೆ ಅನುಭವಿಸಿ, ಅಡೆತಡೆಗಳನ್ನು ಎದುರಿಸಿ ನಿಂತರೆಂದು ತಿಳಿದಾಗ ಅವರ ಬಗ್ಗೆ ಗೌರವ ಮೂಡುತ್ತದೆ. ಇಂದಿನ ವಿಲಾಸೀ ಜೀವನಕ್ಕೆ ಹೊಂದಿಕೊಂಡ ನಾವು ಓದಲೇಬೇಕಾದ ಲೇಖನಗಳು.

## ಬಾಹ್ಯ ಸಂಪರ್ಕ
* ರೋಹಿತ್ ಚಕ್ರತೀರ್ಥ ಅವರ ಪುಸ್ತಕಗಳು
* gujariangadi.blogspot.com
* **ಏಳು ಸಾವಿರ ವರ್ಷ ಬದುಕಿದ ಮನುಷ್ಯ** ಪುಸ್ತಕದ ವಿಮರ್ಶೆ 

ವರ್ಗ:ಕನ್ನಡ ಪುಸ್ತಕಗಳು
ಪರಿಸರ ಅಧ್ಯಯನ (ಪುಸ್ತಕ)

**ಪರಿಸರ ಅಧ್ಯಯನ** ಡಾ. ಎಚ್.ಆರ್. ಕೃಷ್ಣಮೂರ್ತಿ ಬರೆದ ಪುಸ್ತಕ. ಈ ಪುಸ್ತಕದ ಪ್ರಧಾನ ಸಂಪಾದಕರು : ಪ್ರೊ|| ಡಿ.ಆರ್. ಬಳೂರಗಿ.

ಮಕ್ಕಳಿಗೆ ವಿಜ್ಞಾನ ವಿಷಯದ ಕಲಿಕೆ ರೋಚಕವೂ, ಆಸಕ್ತಿದಾಯಕವೂ ಮತ್ತು ಅರ್ಥಪೂರ್ಣವೂ ಆಗಿರಬೇಕೆಂಬುದು ಎಲ್ಲರ ಆಶಯ. ವಿಜ್ಞಾನದ ವಿವಿಧ ಶಾಖೆಗಳಿಗೆ ಸಂಬಂಧಿಸಿದ ಪರಾಮರ್ಶೆಯ ಗ್ರಂಥಗಳು ಆಂಗ್ಲಭಾಷೆಯಲ್ಲಿ ಹೇರಳವಾಗಿ ದೊರೆಯುತ್ತವೆ. ಆದರೆ ಕನ್ನಡ ಮಾಧ್ಯಮದಲ್ಲಿ ಓದುವ ವಿದ್ಯಾರ್ಥಿಗಳಿಗೆ ಈ ಸೌಲಭ್ಯಗಳು ಕಡಿಮೆ. ಈ ನಿಟ್ಟಿನಲ್ಲಿ ಹಿರಿಯ ಪ್ರಾಥಮಿಕ ಹಾಗೂ ಪ್ರೌಢಶಾಲಾ ಅಧ್ಯಾಪಕರಿಗೆ, ವಿದ್ಯಾರ್ಥಿಗಳಿಗೆ ಮತ್ತು ವಿಜ್ಞಾನಾಸಕ್ತರಿಗೆ ಈ ಕೃತಿಯು ಉಪಯುಕ್ತವಾಗಲಿದೆ.

## ಬಾಹ್ಯ ಸಂಪರ್ಕ
* ಡಾ. ಎಚ್.ಆರ್. ಕೃಷ್ಣಮೂರ್ತಿ ಅವರ ಪುಸ್ತಕಗಳು
* ಪರಿಸರ ವ್ಯವಸ್ಥೆ ವಿಕಿಪೀಡಿಯ
* ಪರಿಸರ ವಿಜ್ಞಾನ ಅಧ್ಯಯನ
* ಡಾ. ಎಚ್.ಆರ್. ಕೃಷ್ಣಮೂರ್ತಿ ಅಂತರಜಾಲ ಕನ್ನಡ ಜ್ಞಾನಕೋಶ 
## ಉಲ್ಲೇಖಗಳು 
????

ವರ್ಗ:ಕನ್ನಡ ಪುಸ್ತಕಗಳು
ವರ್ಗ:ಪರಿಸರ
ಲಕ್ಷ್ಮಣಫಲ

thumb

**ಲಕ್ಷ್ಮಣಫಲ**ವು  ಸೀತಾಫಲದ  ಜಾತಿಗೆ ಸೇರಿದೆ. ಮಳೆಗಾಲದಲ್ಲಿ ಲಕ್ಷ್ಮಣಫಲ ಹೇರಳವಾಗಿ ಬೆಳೆಯುತ್ತದೆ.   ಹಣ್ಣು ದುಂಡಗೆ ಅಥವಾ ಹೃದಯದ ಆಕಾರದಲ್ಲಿದ್ದು, ದೀವಿ ಹಲಸಿನ ಗಾತ್ರದಷ್ಟಿರುತ್ತದೆ. ಮೈಮೇಲೆ ಮುಳ್ಳಿನಂಥ ರಚನೆಯನ್ನು ಹೊಂದಿದೆ. ಒಳಭಾಗ ಬಿಳಿ. ಲಕ್ಷ್ಮಣ ಫಲದ ಸೇವನೆ ಆರೋಗ್ಯಕ್ಕೆ ಉತ್ತಮ. ಇದರಲ್ಲಿ ದೇಹ ಪೋಷಣೆಗೆ ಬೇಕಾದಂತಹ ಪ್ರೊಟೀನ್‌, ವಿಟಮಿನ್‌ಗಳು ಲಭ್ಯವಿರುತ್ತವೆ. ಊಟದ ನಂತರ ಈ ಹಣ್ಣನ್ನು ತಿನ್ನುವುದರಿಂದ ಜೀರ್ಣಶಕ್ತಿ ವೃದ್ಧಿಯಾಗುವುದು. ಹಣ್ಣನ್ನು ತಿನ್ನುತ್ತಾರೆ.   ಬಲಿತ ಕಾಯಿಯನ್ನು ತರಕಾರಿಯಾಗಿ ಬಳಸಬಹುದು.

## ಹಣ್ಣಿನ ಬಗ್ಗೆ 
ಇದು ವಿಶಿಷ್ಟವಾದ, ಕೆನೆ ವಿನ್ಯಾಸ ಮತ್ತು ಉಷ್ಣವಲಯದ ಸುವಾಸನೆಗಾಗಿ ಮಾತ್ರವಲ್ಲದೆ ಅದರ ಐತಿಹಾಸಿಕ ಮತ್ತು ಸಂಭಾವ್ಯ ಆರೋಗ್ಯ ಪ್ರಯೋಜನಗಳಿಗೂ ಗಮನಾರ್ಹವಾದ ಹಣ್ಣಾಗಿದೆ. ದಕ್ಷಿಣ ಅಮೇರಿಕಾ, ಆಫ್ರಿಕಾ ಮತ್ತು ಆಗ್ನೇಯ ಏಷ್ಯಾದ ಮಳೆಕಾಡುಗಳಿಂದ ಹುಟ್ಟಿಕೊಂಡ ಈ ಹಸಿರು, ಮುಳ್ಳು ಹಣ್ಣನ್ನು ಶತಮಾನಗಳಿಂದಲೂ ಸಾಂಪ್ರದಾಯಿಕ ಔಷಧದಲ್ಲಿ ಬಳಸಲಾಗುತ್ತಿದೆ. ಇದರ ಬಳಕೆಯು ನಿದ್ರೆಗೆ ಸಹಾಯ ಮಾಡುವುದರಿಂದ ಹಿಡಿದು ಸೋಂಕುಗಳ ವಿರುದ್ಧ ಹೋರಾಡುವವರೆಗೆ ಇರುತ್ತದೆ.
## ಆರೋಗ್ಯ ಉಪಯೋಗಗಳು 
ಲಕ್ಷ್ಮಣಫಲ ಕ್ಯಾನ್ಸರಿಗೆ ರಾಮಬಾಣವೆಂದು ಸಂಶೋಧನೆಗಳಿಂದ ದೃಢಪಟ್ಟಿದೆ. ಲಕ್ಷ್ಮಣಫಲದ ಜ್ಯೂಸ್ ಅಥವಾ ಹಣ್ಣನ್ನು ಜೇನುತುಪ್ಪದೊಂದಿಗೆ ಸೇವಿಸುವುದರಿಂದ ವಿಶೇಷ ರೋಗನಿರೋಧಕ ಶಕ್ತಿ ಪಡೆಯಬಹುದೆಂದು ಕಂಡು ಹಿಡಿಯಲಾಗಿದೆ. ಕೇವಲ ಹಣ್ಣಲ್ಲದೆ ಲಕ್ಷ್ಮಣಫಲ ಗಿಡದ ಎಲೆ, ತೊಗಟೆಗಳೂ ಕ್ಯಾನ್ಸರ್‌ಗೆ ಔಷಧವಾಗಬಲ್ಲ ವಿಶೇಷ ಗುಣವನ್ನು ಹೊಂದಿರುವ ಬಗ್ಗೆ ಸಂಶೋಧನೆಗಳು ನಡೆದಿವೆ. ಲಕ್ಷ್ಮಣ ಫಲದಿಂದ ಎಲ್ಲ ಬಗೆಯ ಕ್ಯಾನ್ಸರ್‌ಗಳಿಗೂ ರಾಮಬಾಣ ಎನ್ನಲಾಗುತ್ತದೆ. ಲಕ್ಷ್ಮಣಫಲದ ಜ್ಯೂಸ್ ಕ್ಯಾನ್ಸರ್ ಚಿಕಿತ್ಸೆಗಾಗಿ ಬಳಸುವ ಕಿಮೋಥೆರಪಿಗಿಂತಲೂ ಹೆಚ್ಚು ಪರಿಣಾಮಕಾರಿ. ಕ್ಯಾನ್ಸರ್ ರೋಗಿಗಳು ಇದನ್ನು ನಿಯಮಿತವಾಗಿ ಸೇವಿಸುತ್ತ ಬಂದರೆ ಅವರು ಇನ್ನೂ ಹೆಚ್ಚು ದಿನಗಳ ಕಾಲ ಬದುಕಬಹುದು ಎಂಬ ಅಭಿಪ್ರಾಯವಿದೆ.

## ಲಕ್ಷ್ಮಣ ಫಲಕ್ಕಿರುವ ಬೇರೆ ಬೇರೆ ಹೆಸರುಗಳು 
* ಮುಳ್ಳು ಹಲಸಿನಹಣ್ಣು 
* ಗ್ರಾವಿಯೋಲಾ

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* 
*  , (1984) *Dicionário das plantas úteis do Brasil*
* Description of soursop from *Fruits of Warm Climates* (, )
* Sorting Annona names
* Soursop List of Chemicals (Dr. Duke's)
* PHYTOCHEMICAL AND PHARMACOLOGICAL PROPERTIES OF ANNONA MURICATA: A REVIEW 
* 
* 

ವರ್ಗ:ಹಣ್ಣುಗಳು
ಕೆಲ್ಲಪುತ್ತಿಗೆ

ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ  ಬರುವ ಮಂಗಳೂರು ತಾಲೂಕಿನಲ್ಲಿರುವ ಪುಟ್ಟ ಗ್ರಾಮ ಕೆಲ್ಲಪುತ್ತಿಗೆ. ಇದು ಮೂಡಬಿದ್ರಿಯಿಂದ ಸುಮಾರು 8 ಕಿ.ಮೀ, ದೂರದಲ್ಲಿದೆ.ಸುಮಾರು 60 ವರುಷಗಳ ಹಿಂದೆ ಇಲ್ಲಿ ಕೆಲ್ಲರು ಎಂಬ ರಾಜ ವಂಶದವರು ಆಳುತ್ತಿದ್ದರು ಎಂಬ ಪ್ರತೀತಿ ಇದೆ.ಹಾಗಾಗಿ ಈ ಊರಿಗೆ ಕೆಲ್ಲಪುತ್ತಿಗೆ ಎಂಬ ಹೆಸರು ಬಂತು.

ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಕಲಾವಿದ ಹೆಬ್ಬಾರರ ರೇಖಾಲಾವಣ್ಯ (ಪುಸ್ತಕ)

**ಕಲಾವಿದ ಹೆಬ್ಬಾರರ ರೇಖಾಲಾವಣ್ಯ** ವ್ಯಾಸರಾಯ ಬಲ್ಲಾಳ ಅವರು ಬರೆದ ಪುಸ್ತಕ. ಇದು ಕೆ.ಕೆ ಹೆಬ್ಬಾರರ ರೇಖಾಚಿತ್ರಗಳು ಮತ್ತು ವರ್ಣಚಿತ್ರಗಳು ಮೇಲೆನ ಲೇಖನ ಸಂಗ್ರಹ ಬಗೆಗಿನ ಪುಸ್ತಕ.

ಭಾರತದಲ್ಲಿ ಮತ್ತು ಇತರ ದೇಶಗಳಲ್ಲಿ ತಮ್ಮ ವಿಶಿಷ್ಟ ಕಲಾಕೃತಿಗಳ ಮೂಲಕ ಖ್ಯಾತರಾಗಿರುವ ಕಟ್ಟಿಂಗೇರಿ ಕೃಷ್ಣ ಹೆಬ್ಬಾರರ ರೇಖೆಗಳಿಗೆ ಅವುಗಳದೇ ಆದ ಸಹಜ ಸೊಬಗು. ತೀರಾ ವಿರಳವಾದ ಸರಳ ರೇಖೆಗಳಿಂದ ಮೂಡಿಬರುವ ಅವರ ಚಿತ್ರಗಳಿಗೆ ಜೀವನದ ತುಡಿತವನ್ನು ನಮ್ಮ ಕಣ್ಣ ಮುಂದೆ ನಿಲ್ಲಿಸಬಲ್ಲಂಥ ಮಾಂತ್ರಿಕ ಶಕ್ತಿ. ಇವು ಹೆಬ್ಬಾರರ ರೇಖೆಗಳೇ ಎಂದು ಗುರುತಿಸಲು ಸಹಕರಿಸುವಂಥವು. ನೃತ್ಯ ಕಲಾವಿದೆಯ ನೃತ್ಯದ ನಯ, ಲಯಗಳನ್ನು, ಗತಿಯ ಮಾಧುರ್ಯವನ್ನು ಸೆರೆ ಹಿಡಿಯಲು ಸಮರ್ಥವಾದ ಅವು ಹಾಡುವ ರೇಖೆಗಳು, ಕುಣಿಯುವ ರೇಖೆಗಳು! ತುಂಬು ವ್ಯಕ್ತಿತ್ವದ ಈ ಅಪೂರ್ವ ಕಲೆಗಾರರ ಆತ್ಮೀಯ ಮಿತ್ರರೂ, ಬಂಧುಗಳೂ ಆದ, ಕನ್ನಡದ ಖ್ಯಾತ ಲೇಖಕ ಶ್ರೀ ವ್ಯಾಸರಾಯ ಬಲ್ಲಾಳರು ಹೆಬ್ಬಾರರ ಕಲಾಜೀವನದ ಹಲವು ಮುಖಗಳನ್ನು ಅವರೊಂದಿಗೆ ಕಳೆದ ಹಲವು ಆತ್ಮೀಯ ಕ್ಷಣಗಳನ್ನು ಇಲ್ಲಿರುವ ಲೇಖನಗಳ ಮೂಲಕ ಪರಿಚಯ ಮಾಡಿಕೊಟ್ಟಿದ್ದಾರೆ.

## ಬಾಹ್ಯ ಸಂಪರ್ಕ
* ವ್ಯಾಸರಾಯ ಬಲ್ಲಾಳ ಅವರ ಪುಸ್ತಕಗಳು 
* **ವ್ಯಾಸರಾಯ ಬಲ್ಲಾಳ** ಅಂತರಜಾಲ ಕನ್ನಡ ಜ್ಞಾನಕೋಶ 
* ಕಣಜ ಅಂತರಜಾಲ ಕನ್ನಡ ಜ್ಞಾನಕೋಶ 

ವರ್ಗ:ಕನ್ನಡ ಪುಸ್ತಕಗಳು
ಭಾರತದಲ್ಲಿ ಸ್ತ್ರೀ ರಕ್ಷಣಾ ಕಾನೂನು

## ದಂಡ ಸಂಹಿತೆಯಲ್ಲಿ ತಿದ್ದುಪಡಿ 
*ಭಾರತೀಯ ದಂಡ ಸಂಹಿತೆಯ (ಐಪಿಸಿ) ಸೆಕ್ಷನ್ 498ಕ್ಕೆ  ತಿದ್ದು­ಪಡಿ ತಂದು 498ಎ ಸೇರ್ಪಡೆ ಮಾಡಿರುವುದು ಮಹಿಳೆ­ಯರ  ರಕ್ಷಣೆ ಗಾಗಿ. ದುರದೃಷ್ಟವಶಾತ್‌, ಎಷ್ಟೋ ಸಂದರ್ಭ­ಗಳಲ್ಲಿ ಈ ತಿದ್ದುಪಡಿಯಿಂದ ಆಕೆಯ ಜೀವನವೇ ಅಲ್ಲೋಲ ಕಲ್ಲೋಲ­ವಾಗುತ್ತಿದೆ.  ಪತಿ ಹಾಗೂ ಆತನ ಮನೆಯವರ ವಿರುದ್ಧ ದೂರು ದಾಖಲು ಮಾಡುವುದರಿಂದ, ಅವರ ಜೀವನ ಹಾಳು ಆಗು­ವುದು ಮಾತ್ರವಲ್ಲದೇ, ದಂಪತಿ ನಡುವೆ ವೈಷಮ್ಯದ ಬೀಜ ಮೊಳಕೆ ಒಡೆದು, ಅದು ವಿಚ್ಛೇದನದಲ್ಲಿ ಕೊನೆಗೊಳ್ಳುತ್ತಿದೆ. ಇದ­ರಿಂದ ಮಕ್ಕಳ ಭವಿಷ್ಯಕ್ಕೂ ಕುತ್ತು. ಮಹಿಳೆಯ ಪರ ಮಾಡಿರುವ ಕಾನೂನು ಆಕೆಯ ದಾಂಪತ್ಯ ಜೀವನಕ್ಕೇ ಮುಳುವಾಗುತ್ತಿದೆ!
*ಇವೆಲ್ಲ ಮನಗಂಡು ತಿದ್ದುಪಡಿ ಬಗ್ಗೆ ಚಿಂತಿಸಲು 2000ನೇ ಸಾಲಿನಲ್ಲಿ ನ್ಯಾ. ವಿ.ಎಸ್‌. ಮಳೀಮಠನೇತೃತ್ವದ ಸಮಿತಿ ರಚನೆಯಾಗಿತ್ತು. 2003ರಲ್ಲಿ ಸಮಿತಿ ವರದಿ ನೀಡಿದೆ. ಅದರಲ್ಲಿ ಈ ಕಾಯ್ದೆಯ ಅದರಲ್ಲಿ ಈ ಕಾಯ್ದೆಯ ದುರುಪಯೋಗದ ಬಗ್ಗೆ ಸವಿಸ್ತಾರವಾಗಿ ವಿವರಿಸ­ಲಾ­­ಗಿದೆ.  ಪೊಲೀಸರು ಏಕಾ­ಏಕಿ ಎಲ್ಲ ಆರೋಪಿಗಳನ್ನು ಬಂಧಿಸ­ಬಾ­­ರದು,  ಇದನ್ನು ಜಾಮೀ­ನು­ರಹಿತ ಅಪರಾಧ ಎಂದು ಪರಿಗಣಿಸ­ಬಾರದು ಹಾಗೂ ದೂರು ದಾಖಲಾದ ನಂತರ ಒಂದು ವೇಳೆ ಪತ್ನಿ ರಾಜಿ ಮಾಡಿ­ಕೊ­ಳ್ಳಲು ಇಷ್ಟಪಟ್ಟರೆ, ಅದಕ್ಕೆ ಅವಕಾಶ ನೀಡಬೇಕು ಎಂದು ವರದಿ­ಯಲ್ಲಿ ತಿಳಿಸಲಾಗಿದೆ. ಆದರೆ ವರದಿ ಸಲ್ಲಿಸಿ ದಶಕ ಕಳೆದರೂ ಇದನ್ನು ಸಂಸತ್ತಿನ ಮುಂದಿಟ್ಟು ಕಾನೂನು ರೂಪಿಸಲು ಕೇಂದ್ರ ಸರ್ಕಾರ ಮೀನಮೇಷ ಎಣಿಸುತ್ತಿದೆ 
*ಈ ಕಾನೂನಿನ ತಿದ್ದುಪಡಿ ಕುರಿತು ಸುಪ್ರೀಂಕೋರ್ಟ್ ಹೇಳಿರು­ವುದು ಇದೇ ಮೊದಲಲ್ಲ. ತಿದ್ದುಪಡಿ ಕುರಿ­ತಾಗಿ ಅನೇಕ ಪ್ರಕರಣಗಳಲ್ಲಿ ಕೇಂದ್ರಕ್ಕೆ ಸೂಚನೆ ನೀಡುತ್ತಲೇ ಬಂದಿದೆ. ‘ನ್ಯಾಯಮೂರ್ತಿ ವಿ.ಎಸ್‌.ಮಳೀಮಠ ನೇತೃತ್ವದ ಸಮಿತಿ ನೀಡಿ­ರುವ ವರದಿಯ ಅನುಷ್ಠಾನ ಮಾಡಬೇಕು’ ಎಂದು ಎಷ್ಟೋ ಪ್ರಕರಣಗಳಲ್ಲಿ ತಿಳಿಸಿದೆ. ಆದರೆ ಏನೂ ಆಗಲಿಲ್ಲ.  ಕಾನೂನು ತಿದ್ದುಪಡಿ ಮಾಡಬೇಕಿದೆ.

## ಮಹಿಳೆಯ ಮೇಲೆ ದೌರ್ಜನ್ಯ ಪ್ರಕರಣ ಮತ್ತು ಶಿಕ್ಷೆ 
;ಮಹಿಳೆಯ ಮೇಲೆ ದೌರ್ಜನ್ಯ ಪ್ರಕರಣ :
* ದೆಹಲಿ - 11440,,
* ಮುಂಬಯಿ - 2946
* ಬೆಂಗಳೂರು - 2608;
;ವರದಕ್ಷಣೆ ಸಾವು:
* ದೆಹಲಿ:124,
* ಪಾಟ್ಣಾ:61,
* ಬೆಂಗಳೂರು:52;
;ಮಹಿಳೆಯ ಮೇಲೆ ದೌರ್ಜನ್ಯ  ಅಪರಾಧ ಪ್ರಕರಣ:
* ಐ ಪಿ ಸಿ ಕಾಯಿದೆ 498 a-ಬಂಧಿತರು :197762; 
* ಅದರಲ್ಲಿ ಬಂಧಿತ ಮಹಿಳೆಯರು :47951 ; 
* ಆರೋಪ ಪಟ್ಟಿ ಪ್ರಮಾಣ : 93.6pc
* ಶಿಕ್ಷೆಯ ಪ್ರಮಾಣ :15pc
;ದೇಶದಲ್ಲಿ ದಾಖಲಾದ ವರದಕ್ಷಣೆ ಸಾವು
*ವರ್ಷ-----ಸಂಖ್ಯೆ
* 2008–8,172
* 2009–8,383
* 2010–8,391
* 2011–9,618
* 2012–8,233
* 2013–8,083
*ಆಧಾರ :ರಾಷ್ಟ್ರೀಯ ಅಪರಾಧಗಳ ದಾಖಲೆಗಳ ಬ್ಯೂರೊ- 2012ಮತ್ತು--2013
(ಸಂಗ್ರಹಕಾರರು :ಡಾ.ಮೈತ್ರೇಯಣಿ ಮತ್ತು ಕೆ.ಎಸ್.ವಿಮಲಾ :ಅಂತರಾಳ :ಪ್ರಜಾವಾಣಿ 12-7-2014)

## ನೋಡಿ
*ಮಹಿಳೆ ಮತ್ತು ಭಾರತ
## ಪೂರಕ ಓದಿಗೆ
*ಲಿಂಗನಿರಪೇಕ್ಷ ಬಣ್ಣ ನೀಡುವ ಪ್ರಯತ್ನ;ಜಯ್ನಾ ಕೊಠಾರಿ 
## ಆಧಾರ 
*ನ್ಯಾ.ಮಳೀಮಠ್ ಸಮಿತಿ ವರದಿ.
*ನ್ಯಾ. ವಿ.ಎಸ್‌. ಮಳೀಮಠ ಸಂದರ್ಶನ- ನಿರೂಪಣೆ: ಸುಚೇತನಾ ನಾಯ್ಕ (ಪ್ರಜಾವಾಣಿ ೧೨೭-೨೦೧೪)

ವರ್ಗ:ಸಮಾಜ
ವರ್ಗ:ಕಾನೂನು
ಯುನೈಟೆಡ್ ಪ್ರಾವಿನ್ಸ್ ಆಫ್ ಆಗ್ರಾ ಅಂಡ್ ಔಧ್

**ಯುನೈ‌‍ಟೆಡ್ ಪ್ರಾವಿನ್ಸ್ ಆಫ್ ಆಗ್ರಾ ಅಂಡ್ ಔಧ್** ಕ್ರಿ.ಶ ೧೯೦೨-೧೯೪೭ ರ ಕಾಲದಲ್ಲಿ ಭಾರತದಲ್ಲಿ ಬ್ರಿಟಿಶ್ ಆಡಳಿತದ ಒಂದು ಪ್ರಾಂತ್ಯವಾಗಿತ್ತು. ಈ ಪ್ರಾಂತ್ಯವನ್ನು ೧೯೩೫ ರ ಗವರ್ನಮೆಂಟ್ ಆಫ್ ಇಂಡಿಯಾ ಆಕ್ಟ್‌ನ ಅನ್ವಯವಾಗಿ ಯುನೈಟೆಡ್ ಪ್ರಾವಿನ್ಸ್ ಎಂದು ಕರೆಯಲಾಗುತಿತ್ತು ಹಾಗೂ ೧೯೫೦ರ ವರೆಗೂ ಸ್ವತಂತ್ರ್ಯ ಭಾರತದ ಒಂದು ಭಾಗವಾಗಿತ್ತು. ಈ ಪ್ರಾಂತ್ಯವನ್ನು ಈಗಿನ ಉತ್ತರ ಪ್ರದೇಶ ಮತ್ತು ಉತ್ತರಖಂಡ ರಾಜ್ಯಗಳಿಗೆ ಹೋಲಿಸಬಹುದಾಗಿದೆ. ೧೮೫೬ ರಿಂದ ೧೯೦೨ ರ ವರೆಗೆ ಈ ಪ್ರಾಂತ್ಯವು ಪಾಶ್ಚಿಮೋತ್ತರ ಮತ್ತು ಔಧ್ ಎಂಬ ವಿಭಿನ್ನ ಪ್ರಾಂತ್ಯಗಳಾಗಿತ್ತು. ೧೯೦೨ ರಿಂದ ೧೯೨೦ ರ ವರೆಗೆ ಅಲಹಾಬಾದ್ ಇದರ ರಾಜಧಾನಿ ಆಗಿತ್ತು. ೧೯೨೧ರ ನಂತರ ಲಖ್ನೌವನ್ನು ಇದರ  ರಾಜಧಾನಿ ಆಗಿ ಮಾಡಲಾಯಿತು.

ವರ್ಗ:ಬ್ರಿಟಿಷ್ ಭಾರತದ ಪ್ರಾಂತ್ಯಗಳು
ವಿಜ್ಞಾನ ಎಂದರೇನು ? (ಪುಸ್ತಕ)

**ವಿಜ್ಞಾನ ಎಂದರೇನು ?** ಪ್ರೊ|| ಜೆ.ಆರ್. ಲಕ್ಷ್ಮಣರಾವ್ ಅವರು ಬರೆದ ಪುಸ್ತಕ. 

ಬದುಕಿನ ಎಲ್ಲ ಕ್ಷೇತ್ರಗಳಲ್ಲೂ ಇಂದು ವಿಜ್ಞಾನದ ಗಾಢ ಪ್ರಭಾವವನ್ನು ಕಾಣುತ್ತೇವೆ. ಆದರೆ ಇದನ್ನು ಎಷ್ಟು ಜನ ತಿಳಿದು ಯೋಚಿಸುತ್ತಾರೋ ಹೇಳಲು ಕಷ್ಟ. ವಿಜ್ಞಾನದ ಪ್ರಭಾವವನ್ನು ವ್ಯಕ್ತಿಯೊಬ್ಬ ತಿಳಿದು ನಡೆಯುವುದು ಹೇಗೆ ? ವಿಜ್ಞಾನವು ಬೀರುವ ಸಾಮಾಜಿಕ, ಬೌದ್ಧಿಕ ಮತ್ತು ಸಾಂಸ್ಕೃತಿಕ ಪರಿಣಾಮಗಳಾವುವು ? ವಿಜ್ಞಾನ ಎಂದರೇನು ? ಎಂಬ ಈ ಕೃತಿಯಲ್ಲಿ ಇಂಥ ಪ್ರಶ್ನೆಗಳಿಗೆ ಉತ್ತರಿಸುವ ಪ್ರಕ್ರಿಯೆಯಲ್ಲಿ ವಿಜ್ಞಾನದ ವಿಧಾನ, ವೈಜ್ಞಾನಿಕ ಮನೋಭಾವದಂಥ ಸಂಬಂಧಿತ ವಿಚಾರಗಳೂ ಬರುತ್ತವೆ. ಮಕ್ಕಳಲ್ಲಿ ವಿಜ್ಞಾನದ ಕುರಿತು ಆಸಕ್ತಿ ಹೆಚ್ಚುವಂತೆ ಮಾಡಲು ಆಯಾ ವಿಷಯಕ್ಕೆ ಸಂಬಂಧಿಸಿದ ರೇಖಾಚಿತ್ರಗಳೇ ಅಲ್ಲದೆ, ವಿಶೇಷವಾಗಿ ವರ್ಣಚಿತ್ರಗಳನ್ನು ನಾಲ್ಕು ಪುಟಗಳಲ್ಲಿ ನೀಡಿರುವುದು ಈ ಪುಸ್ತಕದ ಮೆರುಗನ್ನು ಹೆಚ್ಚಿಸಿದೆ.

## ಬಾಹ್ಯ ಸಂಪರ್ಕ
* ಪ್ರೊ|| ಜೆ.ಆರ್. ಲಕ್ಷ್ಮಣರಾವ್ "ಕಣಜ" ಅಂತರಜಾಲ ಕನ್ನಡ ಜ್ಞಾನಕೋಶ 
* ಪ್ರೊ|| ಜೆ.ಆರ್. ಲಕ್ಷ್ಮಣರಾವ್ ಅವರ ಪುಸ್ತಕಗಳು

ವರ್ಗ:ಕನ್ನಡ ಪುಸ್ತಕಗಳು
ಏನು ? ಗಣಿತ ಅಂದ್ರಾ ? (ಪುಸ್ತಕ)

**ಏನು ? ಗಣಿತ ಅಂದ್ರಾ ?** ಶ್ರೀಮತಿ ಬಿ.ಎಸ್. ಶೈಲಜಾ ಅವರು ಬರೆದ ಪುಸ್ತಕ. 

ಪ್ರತಿಯೊಬ್ಬರೂ ಶಾಲೆಯಲ್ಲಿ ಗಣಿತ ಕಲಿತೇ ಇರುತ್ತಾರೆ. ಪಾಸು ಎನ್ನುವುದು ಅನಿವಾರ್ಯ; ಆದ್ದರಿಂದ ಪಾಸೂ ಮಾಡಿರುತ್ತಾರೆ. ಆದರೆ ಶಾಲೆಯಲ್ಲಿ ಕಲಿತ ಗಣಿತದ ಎಷ್ಟು ಭಾಗ ಹಲವಾರು ವರ್ಷಗಳ ನಂತರವೂ ನೆನಪಿನಲ್ಲಿ ಉಳಿದಿದೆ ಎಂದು ಪ್ರಶ್ನೆ ಕೇಳಿದಾಗ ಅವರ ವೃತ್ತಿಗೆ ಅನುಗುಣವಾಗಿ ವೈವಿಧ್ಯಮಯ ಉತ್ತರಗಳು ದೊರಕುತ್ತವೆ. ಗಣಿತದಂತಹ ಕಠಿಣ ವಿಷಯವನ್ನು ರಂಜನೀಯವಾಗಿ ಮಾಡಿ ಚಮತ್ಕಾರಗಳನ್ನು ಒಡಲಲ್ಲಿಟ್ಟುಕೊಂಡೇ ದೈನಂದಿನ ವ್ಯವಹಾರಗಳ ಮೂಲಕ ಗಣಿತವನ್ನು ನಮಗರಿವಿಲ್ಲದಂತೆ ಬೋಧಿಸುವ ಪುಸ್ತಕವಿದು. ಕತೆ ಹೇಳುತ್ತಲೇ ನಾವು ಮಕ್ಕಳಿಗೆ ಒಳ್ಳೆಯ ನಡತೆ ಕಲಿಸುವುದಿಲ್ಲವೇ ಹಾಗೆ ? ಗಣಿತವೆಂದರೆ ನಿದ್ದೆಯಲ್ಲೂ ಬೆಚ್ಚಿಬೀಳುವ ವಿದ್ಯಾರ್ಥಿಗಳಿಗೆ ಹೇಳಿ ಬರೆಸಿದಂತೆ ಬಹಳ ಸ್ವಾರಸ್ಯಕರವಾಗಿ ನಿರೂಪಿಸಿದೆ. ಗಣಿತವನ್ನು ಸಂತೋಷವಾಗಿ ಕಲಿಯುವಂತಾಗಲು, ಸೂಕ್ಷ್ಮಗಳನ್ನು ತಿಳಿದುಕೊಳ್ಳಲು ಈ ಪುಸ್ತಕ ಸಹಾಯಕ.

## ಬಾಹ್ಯ ಸಂಪರ್ಕ
* ಶ್ರೀಮತಿ ಬಿ.ಎಸ್. ಶೈಲಜಾ ಅವರ Facebook 
* ಶ್ರೀಮತಿ ಬಿ.ಎಸ್. ಶೈಲಜಾ ಅವರ ಪುಸ್ತಕಗಳು

ವರ್ಗ:ಕನ್ನಡ ಪುಸ್ತಕಗಳು
ಮಾಡಿ ಕಲಿ (ಪುಸ್ತಕ)

ಇಂಗ್ಲಿಷ್ ಮೂಲ ಕೃತಿಯನ್ನು ಶ್ರೀ ಅರವಿಂದ ಗುಪ್ತ ಹಾಗೂ ಕನ್ನಡಕ್ಕೆ ಶ್ರೀ ವಿ. ಎಸ್. ಶಾಸ್ತ್ರಿ ಅವರ ಅನುವಾದ ಮಾಡಿವ **ಮಾಡಿ ಕಲಿ** ವಿಜ್ಞಾನ ಚಟುವಟಿಕೆಗಳ ಕುರಿತು ಮಕ್ಕಳಿಗೆ ಮಾಹಿತಿ ನೀಡುವ ಪುಸ್ತಕ.

ಮಾಡಿ ಕಲಿ ಪುಸ್ತಕದಲ್ಲಿ ಅತಿ ಕುತೂಹಲಕರ ಚಟುವಟಿಕೆಗಳಾದ ಕಾಗದ ಮಡಿಕೆಗಳ ಮೂಲಕ ಜ್ಯಾಮಿತಿ, ಆಟಿಕೆಗಳು, ಟ್ಯಾನ್‍ಗ್ರಾಮ್‍ಗಳು, ಪಂಪ್, ಟೋಪಿಗಳು, ಪ್ರಯೋಗಗಳು ಮತ್ತು ಸರಳ ವಿಜ್ಞಾನ ಮಾದರಿಗಳು ಇದೆ. ಸಾವಿರಕ್ಕೂ ಹೆಚ್ಚು ರೇಖಾಚಿತ್ರಗಳಿವೆ. ಅತಿ ಸರಳ ವಸ್ತುಗಳಿಂದ ವಿಜ್ಞಾನ ಅರಿಯಲು ಸಾಧ್ಯತೆಗಳನ್ನು ತೆರೆದಿಟ್ಟಿದೆ.ಸಂಪನ್ಮೂಲ ಕೊರತೆಯಿರುವ ನಮ್ಮ ದೇಶದಲ್ಲಿ ವೆಚ್ಚವಿಲ್ಲದ ವಸ್ತುಗಳಿಂದ ಪ್ರಯೋಗಗಳನ್ನು ಮಾಡಬಹುದು ಹಾಗೂ ಅತಿ ಕಡಿಮೆ ವೆಚ್ಚದಲ್ಲಿ ಮಕ್ಕಳು ವಿಜ್ಞಾನ ಅಧ್ಯಯನ ಕೈಗೊಳ್ಳಬಹುದು. ಪತ್ರಿಕೆಗಳಿಂದ ಟೋಪಿ ಮಾಡಬಹುದು. ಜ್ಯಾಮಿತಿ ಕಲಿಯಲು ಒರಿಗಾಮಿ ಕಲೆ ಅತಿಸೂಕ್ತ, ಫಿಲ್ಮ್ ಡಬ್ಬಿಗಳು, ಕುಡಿಯುವ ನೀರಿನ ಬಾಟಲು, ರಬ್ಬರ್ ಚಪ್ಪಲಿ, ಡಬ್ಬಿ ಮುಚ್ಚಳಗಳು ಸುಂದರ ಆಟಿಕೆಗಳಿಗೆ ಬಳಕೆಯಾಗುತ್ತವೆ. ಟ್ಯಾನ್‍ಗ್ರಾಮ್‍ಗಳಿಂದ, ಬೀಜಗಳಿಂದ, ಕಲ್ಲುಗಳಿಂದ, ಎಲೆಗಳಿಂದ ಮತ್ತು ಹೆಬ್ಬೆರಳ ಗುರಿತಿನಿಂದ ವಿನ್ಯಾಸಗಳನ್ನು ರಚಿಸುವುದು ಮುದ ನೀಡುವ ಆಟವಷ್ಟೇ ಅಲ್ಲ, ಅತಿ ಸೃಜನಶೀಲ, ತೃಪ್ತಿ ನೀಡುವ ಚಟುವಟಿಕೆಗಳಾಗಿವೆ.

ವಿಜ್ಞಾನ ಕೃಷಿಗೈದ ಹಿರಿಯರು ಅತಿ ಸರಳ ಸಲಕರಣೆಗಳನ್ನೇ ಬಳಸಿದ್ದಾರೆ. ಇವರ ಹೆಜ್ಜೆಯಗುಂಟ ನಡೆದು ಅವರಂತೆಯೇ ಅತಿ ಸರಳ ಕಡಿಮೆ ವೆಚ್ಚದ ಉಪಕರಣಗಳನ್ನು ಬಳಸಿ ವಿಜ್ಞಾನ ಅರಿಯಬಹುದು.

ಈ ಪುಸ್ತಕದಲ್ಲಿ ಉದಾರ ಮರ, ಗಿಣಿಗೊಂದು ತಾಲೀಮು, ಸಂಖ್ಯೆಗಳನ್ನು ಪ್ರೀತಿಸಿದವನು, ಇನ್ನೂ ಮುಂತಾದ ಅನೇಕ ಉತ್ತೇಜಕ ಕಥೆಗಳಿವೆ. ಈ ಕಥೆಗಳು ಶಿಕ್ಷಣ, ಶಾಂತಿ, ಗಣಿತ ಮತ್ತು ಪರಿಸರದ ಕುರಿತಾಗಿವೆ.

ಶ್ರೀ ಅರವಿಂದ ಗುಪ್ತರವರು IIT ಕಾನ್ಪುರದಿಂದ ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್ ಪದವಿಯನ್ನು ೧೯೭೫ರಲ್ಲಿ ಪಡೆದರು. ಇವರು ವಿಜ್ಞಾನ ಚಟುವಟಿಕೆಗಳ ಬಗ್ಗೆ ಹನ್ನೆರಡು ಪುಸ್ತಕಗಳನ್ನು ಬರೆದಿದ್ದಾರೆ. ಹಿಂದಿ ಭಾಷೆಗೆ ೮೦ ಹೆಚ್ಚು ಪುಸ್ತಕಗಳನ್ನು ಅನುವಾದಿಸುದ್ದಾರೆ. ವಿಜ್ಞಾನದ ಬಗ್ಗೆ ೯೬ ಕಿರು ಚಲನಚಿತ್ರಗಳನ್ನು ತಯಾರಿಸಿದ್ದಾರೆ. ಇವರ ಮೊದಲ ಪುಸ್ತಕವಾದ Matchstick Models & other science Experiments ಭಾರತದ ೧೨ ಭಾಷೆಗಳಲ್ಲಿ ಅನುವಾದಿಸಿದ್ದಾರೆ. ಇವರಿಗೆ ಸಂದ ಪ್ರಶಸ್ತಿಗಳು ಅನೇಕ. ಜನಪ್ರಿಯ ವಿಜ್ಞಾನ ಪ್ರಚಾರಕ್ಕಾಗಿ ನೀಡುವ NASPC ಪ್ರಶಸ್ತಿ (೧೯೮೮), IIT ಕಾನ್ಪುರ ದಿಂದ Distinguished Alumnus ಪ್ರಶಸ್ತಿ (೨೦೦೦), ಇವು ಮಕ್ಕಳಲ್ಲಿ ವಿಜ್ಞಾನದ ಅಸಕ್ತಿಯನ್ನು ಕುದುರಿಸಿದ್ದಕ್ಕಾಗಿ ಸಿಕ್ಕಿವೆ. ಹಾಲಿ ಇವರು ಪಿಣೆಯ IUCAA ದಲ್ಲಿನ ಮಕ್ಕಲ ವಿಜ್ಞಾನ ಕೇಂದ್ರದಲ್ಲಿ ಕೆಲಸಮಾಡುತ್ತಿದ್ದಾರೆ.

## ಬಾಹ್ಯ ಸಂಪರ್ಕ
* http://www.navakarnataka.com/maadi-kali 
* https://www.youtube.com/watch?v=KnCqR2yUXoU (ವಿಡಿಯೊ)
* https://www.youtube.com/user/arvindguptatoys (ವಿಡಿಯೊ)

ವರ್ಗ:ಪುಸ್ತಕಗಳು
ಸನ್ ಬರ್ಡ್

'**ಸೂರಕ್ಕಿ (ಸನ್ ಬರ್ಡ್)**'' ನೆಕ್ಟರ್ಡಿನೇ ಕುಟುಂಬಕ್ಕೆ ಸೇರಿದ ಚಿಕ್ಕ ಪಕ್ಷಿ. ಇಂದಿನವರೆಗು ೧೩೨ ಸನ್ಬರ್ಡ್ ಜಾತಿಗಳನ್ನು ಕಂಡುಹಿಡಿಯಲಾಗಿದೆ. ಈ ಪಕ್ಷಿಗಳು ಹೂವಿನ ಮಕರಂದ, ಹುಳ, ಕ್ರಿಮಿ-ಕೀಟಗಳನ್ನು ಆಹಾರವಾಗಿ ಸೇವಿಸುತ್ತದೆ. ಈ ಪಕ್ಷಿಗಳು ತಮ್ಮ ಕೊಕ್ಕೆಯನ್ನು ಹೂವಿನೊಳಗೆ ಹಾಕಿ ಮಕರಂದವನ್ನು ಸೇವಿಸುತ್ತದೆ. ಈ ಪಕ್ಷಿ ಆಫ್ರಿಕಾ, ಭಾರತ, ಆಗ್ನೇಯ ಏಶಿಯ ಹಾಗು ಆಸ್ಟ್ರೇಲಿಯ ಭಾಗಗಳಲ್ಲಿ ಕಾಣಿಸಿಕೊಳ್ಳುತ್ತದೆ.

ವರ್ಗ:ಪಕ್ಷಿಗಳು
ಗಾಳಿ ಪಳಗಿಸಿದ ಬಾಲಕ

'ಗಾಳಿ ಪಳಗಿಸಿದ ಬಾಲಕ' ಇದು   ಇಂಗ್ಲೀಷ್  ಭಾಷೆಯ  The Boy Who Harnessed the Wind ಎಂಬ ಆತ್ಮಕಥಾನಕದ ಕನ್ನಡ ಅನುವಾದದ ಪುಸ್ತಕ. ಈ ಪುಸ್ತಕವನ್ನು ಕನ್ನಡಿಸಿದವರು ಕರುಣಾ ಬಿ. ಎಸ್. 

ಇದು ಮಲಾವಿ ದೇಶದ  ಬಾಲಕನಾದ ವಿಲಿಯಂ ಕಂಕ್ವಾಂಬಾ ಎಂಬಾತನ  ಆತ್ಮಕತೆಯಾಗಿದೆ. ಅವನು   ೧೫ನೇ ವಯಸ್ಸಿನಲ್ಲಿ - ೨೦೦೨ ರಲ್ಲಿ  -  ಸೈಕಲ್  ಮತ್ತು ಇತರ ಕೆಲವು ಬೇಡವಾದ ವಸ್ತುಗಳನ್ನು ಮರುಬಳಕೆ ಮಾಡಿ ಬಲು ಕಡಿಮೆ ವೆಚ್ಚದಲ್ಲಿ  ತನ್ನ ಮನೆಯ ವಿದ್ಯುತ್ ಉಪಕರಣಗಳ ವಿದ್ಯುತ್ ಬೇಡಿಕೆಯನ್ನು ಈಡೇರಿಸುವಂತಹ  ಗಾಳಿಗಿರಣಿಯೊಂದನ್ನು   ಸ್ಥಾಪಿಸಿದ ಕಾರಣಕ್ಕಾಗಿ ಪ್ರಸಿದ್ಧಿಪಡೆದನು. ನಂತರ ತನ್ನ ಊರಿಗೆ    ಸೌರವಿದ್ಯುತ್ತಿನಿಂದ  ಕೆಲಸಮಾಡುವ   ಕುಡಿಯುವ  ನೀರನ್ನು ಪೂರೈಸುವ ನೀರನ್ನೆತ್ತುವ ಪಂಪ್  ಒಂದನ್ನು ತಯಾರಿಸಿದನು,  ಅಷ್ಟೇ ಅಲ್ಲದೆ ಎರಡು  ಗಾಳಿಗಿರಣಿಗಳನ್ನೂ  ಸ್ಥಾಪಿಸಿದನು. ಅವುಗಳಲ್ಲೊಂದು ೩೯ ಅಡಿ ಎತ್ತರವಾಗಿದೆ. ಈ ಕೆಲಸಗಳಿಂದಾಗಿ ಈ ಬಾಲಕನು  ಜಾಗತಿಕ ಮಟ್ಟದಲ್ಲಿ  ಬಹಳ ಹೆಸರನ್ನು ಪಡೆದಿದ್ದಾನೆ. ಈತನ ಸಾಧನೆಯನ್ನು ಅನೇಕ ಸಂಸ್ಥೆಗಳು ಗುರುತಿಸಿವೆ, ಈತನ ಬಗ್ಗೆ ಒಂದು ಸಾಕ್ಷ್ಯಚಿತ್ರವೂ ತಯಾರಾಗಿದೆ. "ಜಗತ್ತನ್ನು ಬದಲಾಯಿಸುತ್ತಿರುವ ಮೂವತ್ತು ವರ್ಷಗಳೊಳಗಿನ ಮೂವತ್ತು ಜನರಲ್ಲಿ" ಒಬ್ಬನು ಎಂದು ಟೈಮ್ಸ್ ಪತ್ರಿಕೆಯು ೨೦೧೩ ರಲ್ಲಿ ಇವನನ್ನು  ಹೆಸರಿಸಿದೆ.     

ಈ ಪುಸ್ತಕವನ್ನು  ಛಂದ ಪುಸ್ತಕ ಪ್ರಕಾಶನ ಸಂಸ್ಥೆಯು ಬೆಳಕಿಗೆ ತಂದಿದೆ.

ವರ್ಗ:ಕನ್ನಡ ಪುಸ್ತಕಗಳು
ಕೇಳಿ ಕಥೆಯ

**ಕೇಳಿ ಕಥೆಯ**', ಹಿರಿಯರು ಮತ್ತು ಮಕ್ಕಳಿಗಾಗಿ ಕನ್ನಡದ ಆರು ಸಣ್ಣ ಕಥೆಗಳ ಕಥಾಗುಚ್ಛ

ಕನ್ನಡ ಚಿತ್ರರಂಗ, ನಾಟಕರಂಗ ಮತ್ತು ಸಂಗೀತ ಲೋಕದ ಪ್ರಖ್ಯಾತರು ಈ ಅನನ್ಯ ಕಾರ್ಯಕ್ಕೆ ಒತ್ತಾಸೆಯಾಗಿ ನಿಂತಿದ್ದಾರೆ. ಈ ಸಣ್ಣ ಕಥೆಗಳಿಗೆ ಪ್ರಕಾಶ್ ರೈ, ಸುಚೇಂದ್ರ ಪ್ರಸಾದ್, ನಾಗಾಭರಣ, ರಕ್ಷಿತ್ ಶೆಟ್ಟಿ, ಪಲ್ಲವಿ ಅರುಣ್ ಮತ್ತು ಕಿಶೋರ್ ದನಿಯಾಗಿದ್ದಾರೆ.

ಮಾಹಿತಿಗಳ ಮಹಾಪೂರ ಹರಿದು ಬರುತ್ತಿರುವ ಈ ಕಾಲದಲ್ಲಿ, ‘ಕೇಳಿ ಕಥೆಯ’ ಆಡಿಯೋ ಪುಸ್ತಕವು ಕನ್ನಡದ ಸಣ್ಣ ಕಥೆಗಳ ಪ್ರಾಮುಖ್ಯತೆ ಮತ್ತು ಸರಳವಾಗಿ ಕಥೆ ಹೇಳುವುದರ ಪ್ರಾಮುಖ್ಯತೆಯನ್ನು ಒತ್ತಿ ಹೇಳುತ್ತದೆ. ಮಾಹಿತಿ ತಂತ್ರಜ್ಞಾನ ಕಾಲದ ಪೀಳಿಗೆಯವರ ಜೀವನಶೈಲಿಗೆ ಅನುಕೂಲವಾಗುವಂತೆ ಈ ಕಥೆಗಳನ್ನು ಆಡಿಯೋ ಪುಸ್ತಕದ ರೂಪದಲ್ಲಿ ಹೊರತರಲಾಗುತ್ತಿದೆ.

ಎಲ್ಲ ಲೇಖಕರು ಮತ್ತು ಕಥೆಗಳಿಗೆ ದನಿ ನೀಡಿರುವ ಪ್ರಖ್ಯಾತರು ತಮ್ಮ ಸಮಯ ಮತ್ತು ಪರಿಶ್ರಮವನ್ನು ತೊಡಗಿಸಿ ಈ ಕಾರ್ಯದಲ್ಲಿ ಕೈ ಜೋಡಿಸಿದ್ದಾರೆ. ಈ ಕಾರ್ಯದಿಂದ ಬರುವ 100% ಲಾಭವನ್ನು ಗಡಿ ಪ್ರದೇಶದ ಸರಕಾರಿ ಶಾಲೆಗಳಲ್ಲಿ ಓದುತ್ತಿರುವ ವಿದ್ಯಾರ್ಥಿಗಳಿಗೆ ಅವಿರತ ಸಂಸ್ಥೆಯ ಮೂಲಕ ತಲುಪಿಸಲಾಗುತ್ತದೆ.

ಮಾಹಿತಿ ತಂತ್ರಜ್ಞಾನ ಕ್ಷೇತ್ರ ಮತ್ತು ಬ್ಯಾಂಕಿಂಗ್ ಕ್ಷೇತ್ರದಲ್ಲಿ ಕಾರ್ಯ ನಿರ್ವಹಿಸುತ್ತಿರುವ ಸಮಾನ ಮನಸ್ಕ ಉದ್ಯೋಗಿಗಳ ಕನಸಿನ ಕೂಸು ಇದು
## ಬಾಹ್ಯ ಸಂಪರ್ಕ
#ಕೇಳಿ ಕಥೆಯ ವೆಬ್ಸೈಟ್ 

ವರ್ಗ:ಪುಸ್ತಕಗಳು
ಯಾನ (ಪುಸ್ತಕ)

**ಯಾನ** ಕನ್ನಡದ ಪ್ರಮುಖ ಕಾದಂಬರಿಕಾರರಲ್ಲಿ ಒಬ್ಬರಾದ  ಎಸ್.ಎಲ್.ಭೈರಪ್ಪನವರ ೨೦೧೪ಸಾಲಿನ ಕಾದಂಬರಿ. 

'ಯಾನ'ಎರಡು ದೋಣಿಯ ಮೇಲೆ ಕಾಲಿಟ್ಟ ಮುಗ್ಧ ಮನುಷ್ಯನಂತೇ ಗೋಚರಿಸುತ್ತದೆ.ವೈಜ್ಞಾನಿಕತೆ ಮತ್ತು ತತ್ವಗಳು ಸಹಜವಾಗಿ ಏಕಮುಖವಾಗಿ ಚಲಿಸಿ ಭೇಟಿಯಾದಂತೆ ಭಾಸವಾಗುತ್ತದೆ.ದಿನೇದಿನೇ ಬದಲಾಗುತ್ತಿರುವ ಸಾಮಾಜಿಕ ಕಟ್ಟುಪಾಡು,ಧೋರಣೆಗಳು
ಭವಿಷ್ಯದ ಜನಾಂಗದ ಮೇಲೆ ಬೀರುವ ಪ್ರಭಾವ,ಪರಿಣಾಮಗಳ ಕುರಿತು 'ಯಾನ' ಒಂದು ಯಶಸ್ವಿಯಾದ ಸವಿವರ ವರದಿ. ಸೌರಮಂಡಲದಿಂದಾಚೆಗೆ ಪಯಣ ಮಾಡುವಾಗ ಮಾನವನ ನೈತಿಕ ಚೌಕಟ್ಟುಗಳಲ್ಲೂ ಆಗುವ ಪಲ್ಲಟವೇ ಈ ಕಾದಂಬರಿಯ ವಸ್ತು.

ಕಾದಂಬರಿಯು ಸೀಮಿತ ಪಾತ್ರಧಾರಿಗಳ ನಡುವೆ ಮಾನವೀಯ ಸಂಬಂಧಗಳು ಮತ್ತು ಮೌಲ್ಯಗಳ ಅರಿತ, ನಿರೂಪಣೆ ಹಾಗೂ ಸೀಮಿತತೆ ಬಗ್ಗೆ ಬಹು ವೈಚಾರಿಕವಾಗಿ ಚರ್ಚಿಸುತ್ತ ಅಂತಃಕರಣ ಸ್ಪರ್ಶಮಾಡುತ್ತದೆ. ಕಾದಂಬರಿಯ ನಿರೂಪಣೆ ತಂತ್ರಗಾರಿಕೆಯು ಕೂಡಾ ಅನುಭವದ ಸರಣಿಯ ರೀತಿ ಅನಿಸುತ್ತದೆ. 

ಕಾದಂಬರಿಯ ಮುಖ್ಯಪಾತ್ರಗಳು ಉತ್ತರೆ,ಸುದರ್ಶನ,ಮೇದಿನಿ,ಆಕಾಶ್ ಮತ್ತು ಯಾದವ್. 
ಎಂದಿನಂತೆ ಭೈರಪ್ಪನವರ ಈ ಕಾದಂಬರಿ ಪುರುಷ ಸ್ತ್ರೀ ಸಹಜ ಸಂಬಂಧದ ನಿಲುವಿಗಾಗಿ ತಹತಹಿಸುತ್ತದೆ.ಸ್ತ್ರೀ ಪುರುಷರ ಅವಶ್ಯ ಲೈಂಗಿಕ ಸಂಬಂಧದ ಆಧ್ಯಾತ್ಮಿಕ ಮತ್ತು   
ವೈಜ್ಞಾನಿಕ ಮಜಲನ್ನು ಕಾದಂಬರಿ ವಿವರಿಸುತ್ತದೆ.ಕಾದಂಬರಿ ನಡುವಲ್ಲಿ ಶರೀರ ಸಂಬಂಧಕ್ಕೆ ಪಂಥಾಹ್ವಾನವೊಡ್ಡಿ ನಗ್ನವಾಗಿ ನಿಲ್ಲುವ ಧೀರೆ ಉತ್ತರೆಯ ರೋಮಾಚ್ಛಾದಿತ ಯೋನಿಯೇ ಸುದರ್ಶನನಿಗೆ ಕಪ್ಪುಕುಳಿಯೆಂದೆನಿಸಿ, ಪ್ರಪಂಚದ ಪುರುಷಶಕ್ತಿಯನ್ನೇ ಸೆಳೆಯುವ ಗುರುತ್ವವಲಯ ರೂಪಕ ಪ್ರಚಂಡವೆನಿಸಿದರೂ
ವೈಜ್ಞಾನಿಕವಾಗಿ ಮತ್ತು ಆಧ್ಯಾತ್ಮಿಕ ಸತ್ಯದರ್ಶನದಂತೆ ಕಾಣಿಸುತ್ತದೆ.ಭಾರತೀಯ ಪರಂಪರೆ, ಸಂಸ್ಕೃತಿ ಮತ್ತು ಪಾಶ್ಚಾತ್ಯ ವಿಚಾರಗಳ ಅನುಸಂಧಾನವೇ ಕೃತಿಯ ಒಳನಿಲುವು. 

ವರ್ಗ:ಎಸ್. ಎಲ್. ಭೈರಪ್ಪನವರ ಕೃತಿಗಳು
ವರ್ಗ:ಕನ್ನಡ ಪುಸ್ತಕಗಳು
ವರ್ಗ: ಕನ್ನಡ ಕಾದಂಬರಿಗಳು
ವರ್ಗ:ಕಾದಂಬರಿಗಳು
ಕೊಟ್ರೇಶ್ ಎಸ್.ಉಪ್ಪಾರ್

ಕೊಟ್ರೇಶ್ ಎಸ್. ಉಪ್ಪಾರ್ ರವರು ಮೂಲತಃ ಬಳ್ಳಾರಿ ಜಿಲ್ಲೆಯ ಹರಪನಹಳ್ಳಿ ತಾಲ್ಲೂಕಿನ ಬಿ.ಓಬಳಾಪುರದಲ್ಲಿ ಶ್ರೀಸಣ್ಣ ಮೂಗಪ್ಪ ಮತ್ತು ಸಾವಿತ್ರಮ್ಮ ದಂಪತಿಗಳ ಜೇಷ್ಠ ಪುತ್ರರಾಗಿ 1980 ಏಪ್ರಿಲ್ 11 ರಂದು ಜನಿಸಿದರು. ಪ್ರಸ್ತುತ ಹಾಸನ ಜಿಲ್ಲೆಯ ಆಲೂರು ತಾಲ್ಲೂಕಿನ ತಾಳೂರಿನ ಸರಕಾರಿ ಹಿರಿಯ ಪ್ರಾಥಮಿಕ  ಪಾಠಶಾಲೆಯಲ್ಲಿ ಕಳೆದ ಹತ್ತು ವರ್ಷಗಳಿಂದ ಭಾಷಾ ಶಿಕ್ಷಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಎಂ.ಎ.ಬಿ.ಇಡಿ ಪದವೀಧರರಾದ ಇವರು ಕಳೆದ ಒಂದೂವರೆ ದಶಕದಿಂದ ಸಾಹಿತ್ಯ ಕ್ಷೇತ್ರದಲ್ಲಿ ಅವಿರತವಾಗಿ ದುಡಿಯುತ್ತಾ ಬಂದಿದ್ದಾರೆ. ಕಾವ್ಯ, ಕಥೆ, ಪ್ರಬಂಧ ಹಾಗೂ ಶಿಕ್ಷಣ ಕ್ಷೇತ್ರದ ಹಲವಾರು ವಿಚಾರಗಳನ್ನು, ವೈಜ್ಞಾನಿಕ ವಿಷಯಗಳ ಕೌತುಕಗಳನ್ನು, ಪ್ರಗತಿಪರ ಚಿಂತನಗಳನ್ನು ರಾಜ್ಯ ಮಟ್ಟದ  ಪತ್ರಿಕೆಗಳಲ್ಲಿ ಬರೆದು ರಾಜ್ಯಾದ್ಯಂತ ಅನೇಕ ಓದುಗರನ್ನು ತಲುಪಿದ್ದಾರೆ.

ಗಣ್ಯ ಆಧುನಿಕ ವಚನಕಾರರಾದ ಇವರು- ವಚನ ದುಂಧುಬಿ (2005), ವಚನ ದೀಪಿಕಾ (2009), ವಚನ ಮಾಣಿಕ್ಯ (2013), ವಚನ ಸಾನಿಕಾ (2014), ವಚನ ವಿನೋದ (2014), ವಚನ ಲಾವಣ್ಯ (2015),  ಎಂಬ ಆಧುನಿಕ ವಚನ ಸಂಕಲಗಳನ್ನು ನೀಡಿದ್ದಾರೆ.  ಮುಗಿಲಾಚೆಗಿನ ಮಾತು (2010), ಮೃತ್ಯುವಿನಾಚೆಯ ಬದುಕು (2010), ಕತ್ತಲಾಚೆಯ ಹಾದಿ(2014), ಸಾವಿನಾಚೆಯ ಅಳಲು(2015) ಮಾತೃ ಮಡಿಲು ಎಂಬ ಕವನ ಸಂಕಲನಗಳು, ವೈಜ್ಞಾನಿಕ ವಿಸ್ಮಯಗಳು (2010), ವಿಶ್ವದ ವೈಚಿತ್ರಗಳು (2010), ವೈಜ್ಞಾನಿಕ ಕೌತುಕಗಳು (2011), ವಿದ್ಯಾರ್ಥಿಗಳಿಗಾಗಿ ವಿಜ್ಞಾನ (2012), ಪರಮಾಣು ಸಂಶೋಧನೆ ಮತ್ತು ವಿಜ್ಞಾನಿಗಳು (2011), ಅನುಗನಾಳಲ್ಲೊಂದು ಔಷಧಿವನ(2011) ಎಂಬ ವಿಜ್ಞಾನ ವಿಚಾರಕ್ಕೆ ಸಂಬಂಧಿಸಿದ ಕೃತಿಗಳು; ಗುಣಾತ್ಮಕ ಶಿಕ್ಷಣದ ಮಜಲುಗಳು(2010), ಶಿಕ್ಷಕ, ಮಗು ಮತ್ತು ಶಿಕ್ಷಣ(2013) ಎಂಬ ಶೈಕ್ಷಣಿಕ ಕೃತಿಗಳು; ಮಂತಣ(2010), ಅವಳ ಮುಖಗಳು(2011), ಮಂಥನ(2012) ವೈಚಾರಿಕ ಕೃತಿಗಳು.  ‘ನಿಬಂಧಗಳು’ (2011), ಪರಿಸರ ಪ್ರೇಮಿ ಅನುಗನಾಳು(2011), ಡಾ|| ರಾಜೇಂದ್ರಸಿಂಗ್ ಮತ್ತು ಇತರ ಲೇಖನಗಳು (2013), ಮಹಾಕವಿ ಕುವೆಂಪು ಮತ್ತು ಇತರ ಲೇಖನಗಳು (2013), ಸಮಷ್ಠಿ(2013), ‘ವ್ಯಾಕರಣ ದರ್ಪಣಂ’(2013) ಹೀಗೆ ಐವತ್ತಕ್ಕೂ ಹೆಚ್ಚು ಕೃತಿಗಳನ್ನು ಕನ್ನಡ ಸಾರಸ್ವತ ಲೋಕಕ್ಕೆ ನೀಡಿದ್ದಾರೆ.
ಇನ್ನೂ ಐದಾರು ಕೃತಿಗಳು ಅಚ್ಚಿನಲ್ಲಿವೆ.  ಕಾವ್ಯ, ಕಥೆ, ಲೇಖನ, ವಚನ ಸಾಹಿತ್ಯ, ವಿಜ್ಞಾನ, ಶಿಕ್ಷಣ ಹೀಗೆ ಸಾಹಿತ್ಯದ ಅನೇಕ ಪ್ರಕಾರಗಳಲ್ಲಿ ಯಶಕಂಡಿದ್ದಾರೆ.  ಸೃಜನಾತ್ಮಕ ಲೇಖಕರಾದ ಇವರು ಕನ್ನಡ ಸಾಹಿತ್ಯ ಪರಿಷತ್, ವಚನ ಸಾಹಿತ್ಯ ಪರಿಷತ್, ಶರಣ ಸಾಹಿತ್ಯ ಪರಿಷತ್, ಚುಟುಕು ಸಾಹಿತ್ಯ ಪರಿಷತ್, ಭಾರತ ಜ್ಞಾನ ವಿಜ್ಞಾನ ಸಮಿತಿ, ಮನೆ-ಮನೆ ಕವಿಗೋಷ್ಠಿ ಹೀಗೆ ಅನೇಕ ಸಂಘ ಸಂಸ್ಥೆಗಳಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡು ಹಲವಾರು ಸಮಾಜಮುಖಿ ಕಾರ್ಯಗಳನ್ನು ಮಾಡುತ್ತಿದ್ದಾರೆ.

ಇವರು "ಮಾಣಿಕ್ಯ ಪ್ರಕಾಶನವನ್ನು " ಪ್ರಾರಂಭಿಸಿ ಜಿಲ್ಲೆ ಹಾಗೂ ರಾಜ್ಯದಾದ್ಯಂತ ಯುವ ಸಾಹಿತಿಗಳಿಗೆ ಇದರ ಮುಖೇನ ಪ್ರೋತ್ಸಾಹ ನೀಡುತ್ತಿದ್ದಾರೆ. ಅಲ್ಲದೇ ಸೃಜನಶೀಲ ಸಾಹಿತ್ಯ ಮತ್ತು ಸಾಂಸ್ಕೃತಿಕ ಅಕಾಡೆಮಿಯನ್ನು ಹುಟ್ಟುಹಾಕಿ ಸಾಹಿತ್ಯ, ಕಲೆ ಹಾಗೂ ಸಾಂಸ್ಕೃತಿಕವಾಗಿ ಹಲವಾರು ಕಾಯ‍್ಕ್ರಮಗಳನ್ನು ಮಾಡುತ್ತಿದ್ದಾರೆ. ಉಚಿತವಾಗಿ ಯುವ ಸಾಃಇತಿಗಳ ಕೃತಿಗಳನ್ನು ತಮ್ಮ ಪ್ರಕಾಶನದಲ್ಲಿ ಪ್ರಕಟಿಸುತ್ತಿದ್ದಾರೆ.  ಸಾಹಿತ್ಯ ಸೇವೆಗಾಗಿ ಡಾ|| ಸಿದ್ಧಯ್ಯ ಪುರಾಣಿಕ ಸ್ಮಾರಕ ಪ್ರಶಸ್ತಿ, ಕರುನಾಡ ಧೃವತಾರೆ ರಾಜ್ಯ ಪ್ರಶಸ್ತಿ, ಶ್ರೀ ರಾಘವೇಂದ್ರ ಸದ್ಭಾವನಾ ಪ್ರಶಸ್ತಿ, ರುಕ್ಮಿಣಿಬಾಯಿ ಸ್ಮಾರಕ ಸಾಹಿತ್ಯ  ಪ್ರಶಸ್ತಿ, ಕುವೆಂಪು ಸಾಹಿತ್ಯ ಪ್ರಶಸ್ತಿ, ನಾಡೋಜ ಡಾ|| ದೇ.ಜ.ಗೌ.ಸಾಹಿತ್ಯ ರತ್ನ ಪ್ರಶಸ್ತಿ, ಸರ್ವೋತ್ತಮ ಶಿಕ್ಷಕ ಪ್ರಶಸ್ತಿ ಅಲ್ಲದೇ ಪ್ರಕಾಶನದ 2014 ರ ಉತ್ತಮ ಲೇಖಕ ಪ್ರಶಸ್ತಿ, ಶಿಕ್ಷಣ ಸೇವಾ ರತ್ನ ಪ್ರಶಸ್ತಿಗಳು ಸಂದಿವೆ.

ವರ್ಗ:ಸಾಹಿತಿಗಳು
ಯಾನ

**ಯಾನ** ಎಂದರೆ ಮಾರ್ಗ, ದಾರಿ ಎಂದು ಸಾಮಾನ್ಯ ಅರ್ಥ. ಯಾನ ಪದವನ್ನು ವಾಹನ ಎಂಬ ಅರ್ಥದಲ್ಲೂ ಬೌದ್ಧದರ್ಮದಲ್ಲಿ ಬಳಸಲಾಗಿದೆ. `ಹೀನಯಾನ ಮತ್ತು `ಮಹಾಯಾನಗಳು ಬೌದ್ಧ ಧರ್ಮದ ಎರಡು ಪ್ರಸಿದ್ಧ ಶಾಖೆಗಳು.

ಈ ಪದ ಉಪನಿಷತ್ತುಗಳಷ್ಟೇ ಪ್ರಾಚೀನವಾದುದು. ಮರಣಾನಂತರ ಏನು ಎಂಬ ಪ್ರಶ್ನೆಗೆ ಬಹಳ ಗಂಭೀರವಾದುದು. ಜೀವಾತ್ಮ ದೇಹವನ್ನು ತ್ಯಜಿಸುವುದನ್ನೇ ಮರಣ ಎನ್ನಬಹುದು. ಹಾಗೆ ದೇಹವನ್ನು ತ್ಯಜಿಸಿದ ಮೇಲೆ ಜೀವಾತ್ಮನ ಗತಿ ಏನು ಎಂಬ ಪ್ರಶ್ನೆಗೆ ಉಪನಿಷತ್ತುಗಳು ಪಿತೃಯಾನ ಮತ್ತು ದೇವಯಾನ ಎಂಬ ಎರಡು ಪದಗಳಿಂದ ಉತ್ತರಿಸುತ್ತವೆ.

ಪಿತೃಯಾನ ಎಂದರೆ ಯಾರು ಈ ಜನ್ಮದಲ್ಲಿ ಸಮಾಜ ಸೇವೆಯನ್ನು (ಅಂದರೆ ಬಾವಿ ತೊಡಿಸುವುದು, ದಾನ ಧರ್ಮ ಮಾಡುವುದು ಇತ್ಯಾದಿ) ಮಾಡುವರೋ ಅವರ ಪ್ರಾಣ ಹಾರಿಹೋದ ಮೇಲೆ ಪಿತೃಯಾನ ಮಾರ್ಗವನ್ನು ಅನುಸರಿಸಿ ಮೊದಲು ಹೊಗೆಯನ್ನು ಪ್ರವೇಶಿಸಿ ಅನಂತರ ಕತ್ತಲೆಯನ್ನು ತದನಂತರ ಕೃಷ್ಣ ಪಕ್ಷವನ್ನು ಕೊನೆಗೆ ಚಂದ್ರಲೋಕವನ್ನು ಸೇರುತ್ತದೆ. ತಾವು ಮಾಡಿದ ಪುಣ್ಯ ಕಾರ್ಯಗಳ ಫಲ ತಿರುವ ತನಕ ಅವರು ಚಂದ್ರಲೋಕದಲ್ಲಿದ್ದು ಅನಂತರ ವಾಯು, ಹೊಗೆ, ಇಬ್ಬನಿ, ಮೋಡ, ಮಳೆ, ಆಹಾರ ಮತ್ತು ಬೀಜವಾಗಿ ಮನುಷ್ಯನ ಆಹಾರದಲ್ಲಿ ಸೇರಿ ವೀರ್ಯವಾಗಿ, ತಾಯಿಯ ಗರ್ಭವನ್ನು ಸೇರಿ ಪುನಃ ಜನ್ಮ ಪಡೆಯುತ್ತಾರೆ. ಹೀಗೆ ಪಿತೃಯಾನದ ಪ್ರಕಾರ, ಚಂದ್ರಲೋಕ ಜೀವಾತ್ಮನ ತಂಗು ನಿಲ್ದಾಣವಾಗಿದೆ. ತದನಂತರ ಅದು ಮತ್ತೆ ಭೂಮಿಗೆ ಬರುತ್ತದೆ.

ದೇವಯಾನ ಶ್ರದ್ಧೆ, ತಪಸ್ಸುಗಳಿಗೆ ಸಂಬಂಧಪಟ್ಟದ್ದು, ಶ್ರದ್ಧೆಯಿಂದ ತಪಸ್ಸನ್ನು ಮಾಡುವವರು ಮರಣಾನಂತರ ಅನುಕ್ರಮವಾಗಿ ಹೊಗೆ, ದಿನ, ಶುಕ್ಲಪಕ್ಷ, ಸೂರ್ಯ, ಚಂದ್ರ, ಮಿಂಚುಗಳಾಗಿ ಅಂತಿಮದಲ್ಲಿ ಬ್ರಹ್ಮಸಾಕ್ಷಾತ್ಕಾರವನ್ನು ಪಡೆಯುತ್ತಾರೆ. ಹೀಗೆ ಜೀವಾತ್ಮ ಬ್ರಹಜ್ಞಾನದಿಂದ ದೇವಯಾನದ ಮೂಲಕ ಬ್ರಹ್ಮವನ್ನು ಸೇರುತ್ತಾನೆ ಎನ್ನಲಾಗಿದೆ. ದೇವಯಾನದಿಂದ ಬ್ರಹ್ಮವನ್ನು ಸೇರಿದ ಜೀವಾತ್ಮನಿಗೆ ಪುನರ್ಜನ್ಮವಿಲ್ಲ.

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಳಿಕೆ

**ಅಳಿಕೆ**ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನಲ್ಲಿರುವ ಒಂದು ಊರು.ಇಲ್ಲಿ ಸತ್ಯಸಾಯಿ ಲೋಕಸೇವಾ ಟ್ರಸ್ಟ್‍‍‍‍‍‍‍‍‍‍‍‍‍‍ ನವರು ನಡೆಸುವ ಶಾಲೆ ಹಾಗೂ ಪ್ರಿ ಯುನಿವರ್ಸಿಟಿ ಕಾಲೇಜುಗಳು ತಮ್ಮ ಗುಣಮಟ್ಟದ ಶಿಕ್ಷಣಕ್ಕೆ ಹೆಸರುವಾಸಿಯಾಗಿವೆ.ಇವುಗಳನ್ನು ಮಡಿಯಾಳ ನಾರಾಯಣ ಭಟ್ ರವರು ಸ್ಥಾಪಿಸಿದರು.೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೫೭೬೬. ಇರರಲ್ಲಿ ೩೩೦೪ ಗಂಡಸರು ಹಾಗೂ ೨೪೬೨ ಹೆಂಗಸರು ಇದ್ದಾರೆ.
## ಉಲ್ಲೇಖಗಳು
ವರ್ಗ:ಬಂಟ್ವಾಳ ತಾಲ್ಲೂಕು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಅಜೆಕಾರು

**ಅಜೆಕಾರು** ಉಡುಪಿ ಜಿಲ್ಲೆಯ ಕಾರ್ಕಳ ತಾಲೂಕಿನಲ್ಲಿರುವ ಸ್ಥಳ.ಸುಮಾರು ೭೦೦೦ ಜನಸಂಖ್ಯೆ ಇರುವ ಈ ಊರು ಕಾರ್ಕಳ - ಆಗುಂಬೆ ರಸ್ತೆಯಲ್ಲಿದೆ. ಈ ಗ್ರಾಮವು ಕಾರ್ಕಳ, ಹೆಬ್ರಿ ಮತ್ತು ಆಗುಂಬೆಗೆ ಸಂಪರ್ಕಿಸುವ ರಸ್ತೆಯಲ್ಲೇ ಇದೆ. ಇದು ಬಸ್ಸುಗಳು, ಜೀಪ್ ಮತ್ತು ಮೂರು ಚಕ್ರ ವಾಹನ ರಿಕ್ಷಾಗಳಂತಹ ಉತ್ತಮ ಸಾರಿಗೆ ಸೌಲಭ್ಯವನ್ನು ಹೊಂದಿದೆ.ಅದರ ಹೆಸರನ್ನು ಋಷಿ ಅಜದಿಂದ ನೇರವಾಗಿ ಪಡೆಯಲಾಗಿದೆ ಎಂದು ಹೇಳುವ ದಂತಕಥೆ ಇದೆ. ಈ ಸ್ಥಳದಲ್ಲಿ *ಅಜ* ಋಷಿ ತನ್ನ ತಪಸ್ಸು ಮಾಡಿದಂತೆ ಹೇಳಲಾಗುತ್ತದೆ. ಈ ಗ್ರಾಮವು ಪ್ರಾಥಮಿಕ ಮತ್ತು ಪ್ರೌಢಶಾಲೆ (ಸ್ಥಳೀಯ ಮತ್ತು ಇಂಗ್ಲಿಷ್ ಮಾಧ್ಯಮ), ಪ್ರಾಥಮಿಕ ಆರೋಗ್ಯ ಕೇಂದ್ರ, ಕುಡಿಯುವ ನೀರಿನ ಸೌಲಭ್ಯ, ವಿದ್ಯುತ್, ಪೋಸ್ಟ್ ಮತ್ತು ದೂರಸಂಪರ್ಕ ಸೌಕರ್ಯಗಳಂತಹ ಇತರ ಮೂಲಭೂತ ಸೌಕರ್ಯಗಳನ್ನು ಹೊಂದಿದೆ.

ಕೃಷಿ ಅಜೇಕರ್ ಜನರ ಪ್ರಮುಖ ಉದ್ಯೋಗವಾಗಿದ್ದರೂ ಸಹ, ವ್ಯವಹಾರ ಮತ್ತು ಇತರ ಸಂಬಂಧಿತ ಚಟುವಟಿಕೆಗಳಲ್ಲಿ ಜನರಿದ್ದಾರೆ. ಇಲ್ಲಿ ಬೆಳೆದ ಪ್ರಮುಖ ಬೆಳೆಗಳೆಂದರೆ ಭತ್ತ, ತೆಂಗಿನಕಾಯಿ, ಅಕ್ಕ, ಗೋಡಂಬಿ, ಮೆಣಸು, ಕೋಕಾ, ಬಾಳೆಗಳು, ರಬ್ಬರ್ ಇತ್ಯಾದಿ. ಜೊತೆಗೆ, ರೈತರು ಸಹ ಹಾಲುಕರೆಯುವ ಮತ್ತು ಹೂಬಿಡುವ ಚಟುವಟಿಕೆಗಳಲ್ಲಿ ತೊಡಗಿರುತ್ತಾರೆ, ಇದರಿಂದಾಗಿ ಅವರ ಆದಾಯವನ್ನು ಹೆಚ್ಚಿಸುತ್ತದೆ. ಕೆಲವು ಸಣ್ಣ ಗೋಡಂಬಿ ಮತ್ತು ರಬ್ಬರ್ ಗಿರಣಿಗಳನ್ನು ಹೊರತುಪಡಿಸಿ ಗ್ರಾಮದಲ್ಲಿ ಯಾವುದೇ ಉದ್ಯಮವಿಲ್ಲ.

ಅಜೇಕರ್ ಸಮೃದ್ಧ ಅರಣ್ಯ ಸಂಪನ್ಮೂಲವನ್ನು ಹೊಂದಿದೆ. ಅರಣ್ಯವು ಗ್ರಾಮದ ದೊಡ್ಡ ಪ್ರದೇಶಗಳನ್ನು ಒಳಗೊಂಡಿದೆ. ಕಾಡುಗಳು ಎಲ್ಲಾ ಋತುವಿನ ಮರಗಳನ್ನು ಹೊಂದಿವೆ. ದಕ್ಷಿಣ ಭಾರತದ ಕಾಡುಗಳಲ್ಲಿ ಕಂಡುಬರುವ ಬಹುತೇಕ ಪ್ರಾಣಿಗಳು ಇಲ್ಲಿಯೂ ಕಾಣಬಹುದಾಗಿದೆ. ಜಿಂಕೆ, ಹುಲಿ, ಚಿರತೆ, ಕಾಡು ಹಂದಿ, ಕುರಿ, ನರಿ, ತೋಳ, ಕೋತಿ, ವಿವಿಧ ಹಾವುಗಳು ಈ ಕಾಡುಗಳಲ್ಲಿ ಕಂಡುಬರುವ ಸಾಮಾನ್ಯ ಪ್ರಾಣಿಗಳು. ವಿವಿಧ ರೀತಿಯ ಪಕ್ಷಿಗಳನ್ನು ಇಲ್ಲಿ ಕಾಣಬಹುದು.

## ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆ
ಖರ್ಜೂರದ ಹಣ್ಣು

## ಖರ್ಜೂರ ಬೆಳೆಯುವ ಪ್ರದೇಶ 
*
*
## ಖರ್ಜೂರದ ವಿಧಗಳು 
thumb|right| ಕಲ್ಮಿ ಖರ್ಜೂರ ಉತ್ತನ ವರ್ಗದ್ದು.(ಗೂಗಲ್`ನಿಂದ)
*ಚಿತ್ರ:http://www.ebay.in/itm/like/kalmi-dates-imported-best-quality-dry-fruits-500-grams-/171374509529?pt=lh_defaultdomain_203
ಸೌದಿ ಖರ್ಜೂರಗಳು
* ಮಬ್ರೂನ್: ಸಿಹಿ ಕಡಿಮೆ ಇದ್ದರೂ ಹೆಚ್ಚು ಆರೋಗ್ಯಕಾರಿ. ಇದು ತುಂಬಾ ಬೇಡಿಕೆಯ ಖರ್ಜೂರ.
* ಖುದ್ರಿ ಸಾಫ್ಟ್: ಸಿಲೆಂಡರ್ ಆಕಾರದ ಈ ಖರ್ಜೂರದ ರುಚಿ ವಿಶಿಷ್ಟವಾಗಿದೆ.
* ಸುಕ್ಕರಿ: ಸಣ್ಣದಿದ್ದು, ಗೋಳಾಕಾರ, ತೆಳುಬೂದಿ ಬಣ್ಣ ಹೊಂದಿರುತ್ತದೆ.
* ಸಗೈ: ತುಂಬಾ ರುಚಿಕರ, ಜಗಿಯಬಹುದು.
* ಖಲಾಸ್: ತುಂಬಾ ಸಿಹಿ
* ಅಂಬರ: ಶುಭಕಾರಿ ಖರ್ಜೂರ ಎಂದೇ ಜನಜನಿತ
* ಮುಕ್ತೋಮಿ, ನಬ್‌ತಲಾತ್, ಸೀಫ್, ರುಜೀಜ್, ಶೇಬೇಬಿ, ಸುಫ್ರೀ, ಬರ್ನಿ, ಸಫಾವಿ, ಅಲ್ ಮುನೇಫಿ ಹೀಗೆ ಇತರೆ ಖರ್ಜೂರಗಳು ಸೌದಿ ಅರೇಬಿಯಾದಲ್ಲಿ ಪ್ರಸಿದ್ಧ. ಪ್ರತಿ ಕೆಜಿಗೆ ಕನಿಷ್ಠ ದರ 300 ರೂ.
* ಇರಾನಿನ ಖರ್ಜೂರಗಳು
* ಮರಿಯಂ: ಅತ್ಯಂತ ಸುವಾಸನೆಭರಿತ, ಕಡಿಮೆ ಸಿಹಿ. ಪ್ರತಿ ಕೆಜಿಗೆ 500 ರೂ.ದಿಂದ 600 ರೂ.
* ಮಜಾಫತಿ: ತುಂಬಾ ರುಚಿಕರವಾದ್ದರಿಂದ ದರವೂ ಹೆಚ್ಚು.
* ಜೋರ್ಡಾನ್‌ನ ಖರ್ಜೂರಗಳು
* ಮೆದ್ಜೌಲ್: ಈ ಖರ್ಜೂರಗಳನ್ನು ಊಟದ ರೀತಿಯಲ್ಲಿ ಸೇವಿಸಬಹುದು.
* ಯುನೈಟೆಡ್ ಅರಬ್ ಎಮಿರೇಟ್ಸ್ (ಯುಎಇ) ಖರ್ಜೂರಗಳು
* ಇಲ್ಲಿಯ ಸರಕಾರ ಸಬ್ಸಿಡಿ ನೀಡುವ ಮೂಲಕ ಖರ್ಜೂರಗಳನ್ನು ಬೆಳೆಯಲು ಪ್ರೋತ್ಸಾಹಿಸುತ್ತಿದ್ದು, ಪ್ರಸಿದ್ಧ ಖರ್ಜೂರಗಳಾದ ದಬ್ಬಾಸ್, ಲುಲು, ಅಲ್ ಸಫಾ, ಬುಮನ್ ಹಾಗೂ ಫಾರ್ದಾ ಪ್ರತಿ ಕೆಜಿಗೆ 100-200 ರೂ.ಗಳಲ್ಲಿ ದೊರೆಯುತ್ತವೆ.
* ಇರಾಕ್ ಖರ್ಜೂರಗಳು
* ಝಹೀದ್: ಪ್ರತಿ
*ಕೆಜಿಗೆ 50-80 ರೂ.ಗಳಿಗೆ ದೊರೆಯುತ್ತದೆ. ಬಾಂಗ್ಲಾದೇಶ, ಪಾಕಿಸ್ತಾನ ಹಾಗೂ ಶ್ರೀಲಂಕಾದಲ್ಲಿ ಇವು ಪ್ರಸಿದ್ಧ.
*(ದರಗಳು ೨೮-೭-೨೦೧೪ ರಲ್ಲಿ ಇದ್ದಂತೆ)

## ಆಧಾರ 
: ವಿಜಯ ಕರ್ನಾಟಕ -೨೮-೭೨೦೧೪ http://vijaykarnataka.indiatimes.com/articleshow/39125382.cms
*https://en.wikipedia.org/wiki/Date_palm

ವರ್ಗ:ಹಣ್ಣುಗಳು
ಹೆನ್ರಿ ಬೆಸ್ಸೆಮರ್

ಸರ್ **ಹೆನ್ರಿ ಬೆಸ್ಸೆಮರ್** (ಜನವರಿ ೧೯, ೧೮೧೩ - ಮಾರ್ಚ್ ೧೫, ೧೮೯೮) ಒಬ್ಬ ಇಂಗ್ಲಿಷ್ ಇಂಜಿನಿಯರ್, ಸಂಶೋಧಕ, ಮತ್ತು ಉದ್ಯಮಿ. ಉಕ್ಕು ತಯಾರಿಕೆಯಲ್ಲಿ ಬಳಸುವ ಬೆಸ್ಸೆಮರ್ ವಿಧಾನದ ಜೊತೆ ಈತನ ಹೆಸರು ತಳುಕು ಹಾಕಿಕೊಂಡಿದೆ. ತನ್ನ ೨೬ನೆಯ ವಯಸ್ಸನಲ್ಲೆ ಈತ ಫ್ರೆಂಚ್ ವಿಜ್ಞಾನ ಅಕಾಡೆಮಿಯ ಸದಸ್ಯನಾಗಿದ್ದ.

ಬೆಸ್ಸೆಮರ್ ಉಕ್ಕು ತಯಾರಿಯಲ್ಲಿ ಸುಧಾರಣೆಗಳನ್ನು ಮಾಡಲು ಶ್ರಮಿಸುತ್ತಿದ್ದನು. ಸರಕಾರದ ಶಸ್ತ್ರಾಸ್ತ್ರ ತಯಾರಿಯಲ್ಲಿ ಸುಧಾರಣೆ ತರುವುದು ಆತನ ಉದ್ದೇಶವಾಗಿತ್ತು. ಪೆಡಸು ಕಬ್ಬಿಣದ ಮೂಲಕ ಆಮ್ಲಜನಕವನ್ನು ಹಾಯಿಸುವ ಮೂಲಕ ಕಲ್ಮಶಗಳನ್ನು ತೆಗೆಯುವ ವಿಧಾನವನ್ನು ಈತ ಸಂಶೋಧಿಸಿದನು. ಈ ವಿಧಾನವನ್ನು ಬಳಸುವ ಮೂಲಕ ಉಕ್ಕು ತಯಾರಿಯಲ್ಲಿ ಕ್ರಾಂತಿಯಾಯಿತು. ಉಕ್ಕು ತಯಾರಿ ಸರಳ ಮತ್ತು ವೇಗವಾಯಿತು. ಬೆಸ್ಸೆಮರ್ ಇನ್ನೂ ನೂರಾರು ಸಂಶೋಧನೆಗಳನ್ನು ಮಾಡಿದ್ದನು. ಅವುಗಳು ಕಬ್ಬಿಣ, ಉಕ್ಕು ಮತ್ತು ಗಾಜು ಕ್ಷೇತ್ರಗಳಲ್ಲಿದ್ದವು.

## ಪ್ರಾರಂಭದ ಸಂಶೋಧನೆಗಳು
ಪ್ರಾರಂಭದಲ್ಲಿ ಬೆಸ್ಸೆಮರ್ ಕಂಚಿನ ಪುಡಿಗಳನ್ನು ಹಬೆಯ ಯಂತ್ರಗಳನ್ನು ಬಳಸುವ ಮೂಲಕ ತಯಾರಿಸಿ ಅವನ್ನು ಚಿನ್ನದ ಬಣ್ಣ ತಯಾರಿಯಲ್ಲಿ ಬಳಸಿದನು. ಈ ಸಂಶೋಧನೆಯನ್ನು ಆತ ಗೌಪ್ಯವಾಗಿಟ್ಟಿದ್ದನು. ಈ ಬಣ್ಣವನ್ನು ಮಾರುವ ಮೂಲಕ ಸಂಪಾದಿಸಿದ ಹಣ ಆತನ ಇತರೆ ಸಂಶೋಧನೆಗಳಿಗೆ ಉಪಯೋಗಿಯಾಯಿತು.

## ಬೆಸ್ಸೆಮರ್ ವಿಧಾನ
೧೮೫೦ರಿಂದ ೧೮೫೫ರ ತನಕ ಹೆನ್ರಿ ಬೆಸ್ಸೆಮರ್ ಅಗ್ಗದಲ್ಲಿ ಉಕ್ಕು ತಯಾರಿಯ ಬಗ್ಗೆ ಸರಕಾರದ ಶಸ್ತ್ರಾಸ್ತ್ರ ತಯಾರಿಯವ ವಿಭಾಗಕ್ಕಾಗಿ ಸೊಂಶೋಧನೆ ಮಾಡುತ್ತಿದ್ದನು. ಈ ಸಮಯದಲ್ಲಿ ಆತ ಬೆಸ್ಸೆಮರ್ ವಿಧಾನವನ್ನು ಕಂಡುಹಿಡಿದು ಅದನ್ನು ಪೇಟೆಂಟ್ ಮಾಡಿದನು. ೧೮೫೬ರ ಆಗಸ್ಟ್ ೨೪ರಂದು ಹೆನ್ರಿ ಬೆಸ್ಸೆಮರ್ ತನ್ನ ಬೆಸ್ಸೆಮರ್ ವಿಧಾನವನ್ನು ಒಂದು ಸಭೆಯಲ್ಲಿ ವಿವರಿಸಿದನು. ಆತನ ಸಂಶೋಧನೆ ಟೈಮ್ಸ್ ಪತ್ರಿಕೆಯಲ್ಲಿ ಪ್ರಕಟವಾಯಿತು. ಬೆಸ್ಸೆಮರ್ ವಿಧಾನದಲ್ಲಿ ಕರಗಿದ ಪೆಡಸು ಕಬ್ಬಿಣದ ಮೂಲಕ ಆಮ್ಲಜನಕವನ್ನು ಹಾಯಿಸಿ ಕಶ್ಮಲವನ್ನಿ ನಿವಾರಿಸಿ ಉಕ್ಕನ್ನು ತಯಾರಿಸಲಾಗುತ್ತದೆ. ಈಗ ಈ ವಿಧಾನವನ್ನು ಯಾರೂ ಬಳಸುತ್ತಿಲ್ಲವಾದರೂ ಆ ಕಾಲದಲ್ಲಿ ಅದು ಉಕ್ಕಿನ ತಯಅರಿಕೆಯ ವೆಚ್ಚವನ್ನು ಗಣನೀಯವಾಗಿ ಕಡಿಮೆ ಮಾಡಿತ್ತು.

## ಇತರೆ ಸಂಶೋಧನೆಗಳು
ಹೆನ್ರಿ ಬೆಸ್ಸೆಮರ್ ಒಬ್ಬ ದಣಿವಿಲ್ಲದ ಸಂಶೋಧಕನಾಗಿದ್ದ. ೧೮೩೮ರಿಂದ ೧೮೮೩ರ ತನಕದ ಅವಧಿಯಲ್ಲಿ ಆತ ನೂರಾರು ಸಂಶೋಧನೆಗಳನ್ನು ಮಾಡಿ ೧೨೯ ಪೇಟೆಂಟುಗಳನ್ನು ಪಡೆದುಕೊಂಡಿದ್ದ. ಈ ಸಂಶೋಧನೆಗಳು ಕಬ್ಬಿಣ, ಉಕ್ಕು ಮತ್ತು ಗಾಜುಗಳಿಗೆ ಸಂಬಂದಿಸಿದವಾಗಿದ್ದವು. ಅವುಗಳಲ್ಲಿ ಪ್ರಮುಖವಾದವೆಂದರೆ ಅಂಚೆ ಸ್ಟಾಂಪುಗಳ ತಯಾರಿಗೆ ಎರಕದ ಅಚ್ಚು, ಕಬ್ಬಿನಿಂದ ಸಕ್ಕರೆಯ ತಯಾರಿಯ ಒಂದು ವಿಧಾನ, ಹಾಗೂ ಶಸ್ತ್ರಾಸ್ತ್ರ ತಯಾರಿಯ ಕೆಲವು ಸಂಶೋಧನೆಗಳಾಗಿದ್ದವು.

## ಪ್ರಶಸ್ತಿ ಮತ್ತು ಗೌರವಗಳು
#ಬ್ರಿಟಿಷ್ ರಾಣಿಯಿಂದ ಸರ್ ಪದವಿ (ಜೂನ್ ೨೬, ೧೮೭೯)
#ರಾಯಲ್ ಸೊಸೈಟಿಯ ಫೆಲೊ
#ಸ್ಕಾಟ್‍ಲ್ಯಾಂಡಿನ ಇಂಜಿನಿಯರುಗಳ ಮತ್ತು ಹಡಗು ಕಟ್ಟುವವರ ಸಂಸ್ಥೆಯಿಂದ ಗೌರವ ಸದಸ್ಯತ್ವ 
#ಅಮೆರಿಕನ್ ಅಕಾಡೆಮಿ ಆಫ್ ಆರ್ಟ್ಸ್ ಆಂಡ್ ಸಯನ್ಸಸ್‍ನ ಗೌರವ ಸದಸ್ಯತ್ವ

## ಉಲ್ಲೇಖಗಳು 

ವರ್ಗ:ವಿಜ್ಞಾನಿಗಳು
ವರ್ಗ:ತಂತ್ರಜ್ಞರು
ಬಂಗಾಡಿ

**ಬಂಗಾಡಿ** ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿನಲ್ಲಿರುವ ಒಂದು ಐತಿಹಾಸಿಕ ಸ್ಥಳ.ಮಂಗಳೂರು ರಾಜ್ಯದ ಸಾಮಂತರಾದ ಬಂಗರಸರು ಇಲ್ಲಿ ರಾಜ್ಯಭಾರ ಮಾಡುತ್ತಿದ್ದರು. ಮೂಲ ವಂಶದ ಅರಸರ ಮೂಲ ಸ್ಥಾನವೂ ಇದೇ ಬಂಗಾಡಿ ಆಗಿತ್ತು. ಇಲ್ಲಿಂದ ಕುದುರೆಮುಖ ಪರ್ವತದ ಸುಂದರ ನೋಟ ಕಾಣಸಿಗುತ್ತದೆ.
## ಇತಿಹಾಸ
ಇದು ಗಂಗರಸರ ವಂಶಸ್ಥರಾದ ಬಂಗರ ರಾಜಧಾನಿಯಾಗಿತ್ತು. ಬಂಗರು ಮಂಗಳೂರಿನಲ್ಲಿ ರಾಜ್ಯಭಾರ ಮಾಡುತ್ತಿದ್ದವರ ಸಾಮಂತರಾಗಿದ್ದರು. ಇವರ ಅಧಿಕಾರ ಈಗಿನ ಪುತ್ತೂರು ತಾಲೂಕು, ಬೆಳ್ತಂಗಡಿ ತಾಲೂಕು, ಮಂಗಳೂರು ತಾಲೂಕಿನ ಹಲವು ಪ್ರದೇಶಗಳನ್ನೊಳಗೊಂಡಿತ್ತು. ಬಂಗಾಡಿಯಲ್ಲಿ ಜೀರ್ಣಾವಸ್ಥೆಯಲ್ಲಿರುವ ಬಂಗರ ಮೂಲದೇವರಾದ ಸೋಮನಾಥೇಶ್ವರ ದೇವಾಲಯವಿದೆ. ಪೂರ್ವದಲ್ಲಿ ಪಶ್ಚಿಮಘಟ್ಟ ಪ್ರದೇಶದ ಬಲ್ಲಾಳರಾಯನದುರ್ಗದಲ್ಲಿ ಪಾಳುಬಿದ್ದಿರುವ ಒಂದು ಕೋಟೆ ಕೂಡಾ ಇದೆ.+
## ಪ್ರಸ್ತುತ
ತಾಲೂಕು ಕೇಂದ್ರ ಬೆಳ್ತಂಗಡಿಯಿಂದ ಸುಮಾರು ೧೫ ಕಿ.ಮೀ ದೂರದಲ್ಲಿದೆ. ಪಶ್ಚಿಮಘಟ್ಟದ ತಪ್ಪಲಿನ ಒಂದು ಸುಂದರ ಪ್ರದೇಶ.

ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಬಸ್ರೂರು

**ಬಸ್ರೂರು** ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನಲ್ಲಿರುವ ಒಂದು ಸ್ಥಳ.ಐತಿಹಾಸಿಕವಾಗಿ ಇದು ಒಂದು ಬಂದರು ನಗರವಾಗಿತ್ತು.ಇದನ್ನು 'ವಸುಪುರ'.ಬಾರ್ಸೆಲೋರ್,ಬಾರ್ಕೊಲೊರ್,ಬಸ್ನೂರ್,ಬಾರ್ಸ್,ಅಬು-ಸರೂರ್ ಮತ್ತು ಬಾರ್ಸೆಲ್ಲೋರ್ ಎಂದೂ ವಿವಿಧ ಕಾಲಘಟ್ಟದಲ್ಲಿ ಉಲ್ಲೇಖಿಸಲಾಗಿತ್ತು.
## ಇತಿಹಾಸ
ಐತಿಹಾಸಿಕವಾಗಿ ಬಸ್ರೂರು ಒಂದು ಮುಖ್ಯ ಬಂದರು ನಗರವಾಗಿ ಗುರುತಿಸಲ್ಪಟ್ಟಿತ್ತು.ಪುರಾಣದ ಪ್ರಕಾರ ಇದು ವಸು ಚಕ್ರವರ್ತಿಯ ರಾಜಧಾನಿಯಾಗಿದ್ದು, ಅವನು ಹಲವಾರು ದೇಗುಲಗಳನ್ನು, ಕೆರೆಗಳನ್ನು ಕಟ್ಟಿಸಿದ.೧೭ ಮತ್ತು ೧೮ ನೆಯ ಶತಮಾನದ ಶಾಸನಗಳಲ್ಲಿ ಇದನ್ನು ವಸುಪುರ ಎಂದೇ ಉಲ್ಲೇಖಿಸಲಾಗಿದೆ
 ಮೊರೊಕ್ಕೋದ ಯಾತ್ರಿ ಇಬಿನ್ ಬಟೂಟ ಉಲ್ಲೇಖಿಸಿದ ಅಬು-ಸರೂರ್ ಮತ್ತು ಟಾಲೆಮಿಯ ಭೂಪಟದಲ್ಲಿರುವ ಬಾರ್ಸೆಲೋರ್ ಎಂಬ ಸ್ಥಳವೂ ಇದೇ ಬಸ್ರೂರು ಆಗಿತ್ತು ಎಂದು ವಿದ್ವಾಂಸರ ಅಭಿಪ್ರಾಯವಾಗಿದೆ.೧೫೧೪ರಲ್ಲಿ ಬಾರ್ಬೋಸ ಉಲ್ಲೇಖಿಸಿದಂತ ಇಲ್ಲಿಗೆ ಮಲಬಾರ್, ಏಡೆನ್,ಒರ್ಮುಜ್  ಮುಂತಾದ ಸ್ಥಳಗಳಿಂದ ಹಲವಾರು ಹಡಗುಗಳು ಬರುತ್ತಿದ್ದು, ಇದೊಂದು ಮುಖ್ಯ ವ್ಯಾಪಾರ ಕೇಂದ್ರವಾಗಿತ್ತು.೧೬ನೆಯ ಶತಮಾನದಲ್ಲಿ ಇದು ಪೋರ್ಚುಗೀಸರ ವಶದಲ್ಲಿತ್ತು.

## ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆ
ಕ್ರಿಯಾಪದ

ಕ್ರಿಯಾಪದ‎(kriyāpada) ಪದವನ್ನು ಇಂಗ್ಲಿಷ್‍ನಲ್ಲಿ verb ಎಂದು ಕರೆಯುತ್ತಾರೆ.   ಕ್ರಿಯೆ ಎಂದರೆ ಕೆಲಸ.  ಕ್ರಿಯೆಗೆ ಕಾರಣವಾದವುಗಳು ಕಾರಕಗಳು.  ಕಾರಕ ಎಂದರೆ ಚಾಲಕ, ಪ್ರಚೋದಕ ಎಂಬ ಅರ್ಥಗಳಿವೆ.  ಕೆಲಸವನ್ನು ಸೂಚಿಸುವ ಪದಗಳನ್ನು ಕ್ರಿಯಾಪದಗಳು ಎಂದು ಕರೆಯುತ್ತಾರೆ.

ಉದಾ:

(i) ತಾಯಿಯು ಅಡಿಗೆಯನ್ನು **ಮಾಡುತ್ತಾಳೆ.**

(ii) ತಂದೆಯು ಕೆಲಸವನ್ನು **ಮಾಡಿದನು.**

(iii) ಅಣ್ಣ ಊಟವನ್ನು **ಮಾಡುವನು.**

(iv) ದೇವರು ಒಳ್ಳೆಯದನ್ನು **ಮಾಡಲಿ.**

(vi) ಅವನು ನಾಳೆಯದಿನ **ಮಾಡಾನು (ಮಾಡಿಯಾನು).**

(vii) ಅವನು ಊಟವನ್ನು **ಮಾಡನು.**

ಮೇಲೆ ಇರುವ ವಾಕ್ಯಗಳಲ್ಲಿ ದಪ್ಪಕ್ಷರದಲ್ಲಿರುವ ಪದಗಳಾದ- ಮಾಡುತ್ತಾಳೆ, ಮಾಡಿದನು, ಮಾಡುವನು, ಮಾಡಲಿ, ಮಾಡಾನು (ಮಾಡಿಯಾನು), ಮಾಡನು- ಇವೆಲ್ಲ ಒಂದೊಂದು ಕ್ರಿಯೆಯು ಪೂರ್ಣಗೊಂಡ ಅರ್ಥಕೊಡುವಂಥ ಪದಗಳಾಗಿವೆ. ಆದುದರಿಂದ ಹೀಗೆ ಪೂರ್ಣಗೊಂಡ ಒಂದು ಕ್ರಿಯೆಯ ಅರ್ಥಕೊಡುವ ಪದಗಳನ್ನು ಸಾಮಾನ್ಯವಾಗಿ ಕ್ರಿಯಾಪದ ಎನ್ನುತ್ತೇವೆ.

ಮೇಲೆ ಹೇಳಿದ ಆರು ಕ್ರಿಯಾಪದಗಳಿಗೆಲ್ಲ ಮೂಲ **ಮಾಡು** ಎಂಬ ಶಬ್ದವಾಗಿದೆ. ಇದು ಕ್ರಿಯೆಯ ಅರ್ಥವನ್ನು ಕೊಡುವ ಮೂಲ ರೂಪವೇ ಆಗಿದೆ.

ಮಾಡು ಎಂಬ ಈ ಮೂಲರೂಪಕ್ಕೆ ಅನೇಕ ಪ್ರತ್ಯಯಗಳು ಸೇರಿದ ಮೇಲೆ ಅದು ವಿವಿಧ ರೂಪಗಳನ್ನು ಹೊಂದಿ ವಿವಿಧವಾದ ಕ್ರಿಯೆಯನ್ನು ಸೂಚಿಸುವ ಕ್ರಿಯಾಪದವಾಗುವುದು.  ಇಂಥ ಕ್ರಿಯಾಪದದ ಮೂಲರೂಪವನ್ನು ಕ್ರಿಯಾಪ್ರಕೃತಿ ಅಥವಾ ಧಾತು ಎನ್ನುವರು.  ಇದರ ಸೂತ್ರವನ್ನು ಮುಂದಿನಂತೆ ಹೇಳಬಹುದು.

**ಕ್ರಿಯಾರ್ಥವನ್ನು ಕೊಡುವುದಾಗಿಯೂ, ಪ್ರತ್ಯಯವನ್ನು ಹೊಂದದೆಯೂ ಇರುವ ಶಬ್ದಕ್ಕೆ ಕ್ರಿಯಾಪ್ರಕೃತಿ ಅಥವಾ ಧಾತು ಎನ್ನುವರು.**

ಇಂಥ ಧಾತುಗಳು ಎರಡು ವಿಧ.

(೧) ಮೂಲಧಾತುಗಳು- ಉದಾಹರಣೆಗೆ:- ಮಾಡು, ತಿನ್ನು, ಹೋಗು, ಬರು, ಮಲಗು, ಏಳು, ನಡೆ, ನೋಡು, ಓಡು, ನಿಲ್ಲು, ಓದು, ಆಗು, ಹೊಳೆ, ಬದುಕು, ಇಕ್ಕು, ಮುಗಿ, ತೂಗು, ಹಿಗ್ಗು, ನಡುಗು, ಮಿಂಚು, ಮೆಟ್ಟು, ಹಂಚು, ಅಂಜು, ಈಜು, ಉಜ್ಜು, ದಾಟು, ಹುಟ್ಟು, ಒಕ್ಕು, ತುಂಬು, ಮುಚ್ಚು, ಹಿಡಿ, ಕೊಡು, ಹರಡು, ಇಡು, ಪಡೆ, ಕುಣಿ, ಕಾಣು, ಸುತ್ತು, ಒತ್ತು, ಎತ್ತು, ಬಿತ್ತು, ತೆರು, ಒದೆ, ತಿದ್ದು, ಹೊಡೆ, ಬಡಿ, ಬರೆ, ನೆನೆ, ಎನ್ನು, ಒಪ್ಪು, ತಪ್ಪು, ನಂಬು, ಉಬ್ಬು, ಕಾ, ಬೇ, ಮೀ, ಮೇ, ಚಿಮ್ಮು, ಹೊಯ್, ಬಯ್, ಸುಯ್, ಕೊಯ್, ತೆಯ್, ಸುರಿ, ಅರಿ, ಹೀರು, ಸೇರು, ಸೋಲು, ಹೊಲಿ, ಬಲಿ, ಹೇಸು, ಅರಸು, ಹುಡುಕು, ಬಳಸು, ಗುಡಿಸು, ಚೆಲ್ಲು, ತೊಳೆ, ಬೆಳಗು, ಬಡಿಸು, ಇಳಿ, ಏರು, ಹೊಗಳು, ತೆಗಳು, ಬಾಳು, ಬೀಳು, ತಾಳು, ಎಳೆ, ಕಳಿ, ಸೆಳೆ, ತಿಳಿ, ಸುಳಿ, ಕೊರೆ-ಇತ್ಯಾದಿ.

ಮೇಲೆ ಹೇಳಿದವುಗಳಲ್ಲದೆ ಇನ್ನೂ ಅನೇಕ ಧಾತುಗಳಿವೆ.  ಈ ಎಲ್ಲ ಧಾತುಗಳಿಂದ ಆದ ವಿವಿಧ ಪ್ರತ್ಯಯಗಳನ್ನು ಹೊಂದಿ ವರ್ತಮಾನ, ಭೂತ, ಭವಿಷ್ಯತ್‌ಕಾಲಗಳಲ್ಲೂ ವಿಧ್ಯರ್ಥ, ಸಂಭಾವನಾರ್ಥ, ನಿಷೇಧಾರ್ಥಗಳಲ್ಲೂ ನಾವು ಅನೇಕ ಕ್ರಿಯಾಪದಗಳನ್ನು ಪ್ರತಿನಿತ್ಯ ಭಾಷೆಯಲ್ಲಿ ಬಳಸುತ್ತೇವೆ.

(೨) ಸಾಧಿತ ಧಾತು (ಪ್ರತ್ಯಯಾಂತ ಧಾತು)- ಒಮ್ಮೊಮ್ಮೆ ನಾವು ನಾಮಪ್ರಕೃತಿಗಳನ್ನೇ ಧಾತುಗಳನ್ನಾಗಿ ಮಾಡಿಕೊಂಡು ಕ್ರಿಯಾಪ್ರಕೃತಿಗಳಿಗೆ ಹತ್ತುವ ಪ್ರತ್ಯಯ ಹಚ್ಚಿ ಕ್ರಿಯಾಪದಗಳ ನ್ನಾಗಿ ಮಾಡಿ ಹೇಳುತ್ತೇವೆ.

ಉದಾಹರಣೆಗೆ:- ಅವನು ಆ ಗ್ರಂಥವನ್ನು ಕನ್ನಡಿಸಿದನು.  ಕನ್ನಡ ಎಂಬುದು ನಾಮಪ್ರಕೃತಿಯಾಗಿದೆ.  ಇದು ಧಾತುವಲ್ಲ.  ಇದರ ಮೇಲೆ ಇಸು ಪ್ರತ್ಯಯ ಹಚ್ಚಿ ಕನ್ನಡಿಸು ಎಂದು ಆಗುವುದಿಲ್ಲವೆ? ಹೀಗೆ ಕನ್ನಡಿಸು ಎಂದಾದ ಮೇಲೆ ಇದು ಧಾತುವೆನಿಸುತ್ತದೆ.  ಇದರ ಮೇಲೆ ಧಾತುಗಳ ಮೇಲೆ ಸೇರಬೇಕಾದ ಎಲ್ಲ ಪ್ರತ್ಯಯಗಳು ಸೇರಿ-ಕನ್ನಡಿಸುತ್ತಾನೆ, ಕನ್ನಡಿಸಿದನು, ಕನ್ನಡಿಸುವನು, ಕನ್ನಡಿಸಲಿ, ಕನ್ನಡಿಸಾನು, ಕನ್ನಡಿಸನು-ಇತ್ಯಾದಿ ಕ್ರಿಯಾಪದಗಳಾಗಿ ಬಳಸಲ್ಪಡುತ್ತವೆ.  ಇಂಥ ಧಾತುಗಳನ್ನೇ ನಾವು ಸಾಧಿತಧಾತು ಅಥವಾ ಪ್ರತ್ಯಯಾಂತಧಾತು ಗಳೆಂದು ಕರೆಯುತ್ತೇವೆ.

**ಪ್ರತ್ಯಯಾಂತ ಧಾತು (ಸಾಧಿತ ಧಾತು):- ಕೆಲವು ನಾಮ ಪ್ರಕೃತಿಗಳ ಮೇಲೂ, ಧಗ ಧಗ, ಛಟ ಛಟ ಮೊದಲಾದ ಅನುಕರಣ ಶಬ್ದಗಳ ಮೇಲೂ ಇಸು ಎಂಬ ಪ್ರತ್ಯಯ ಸೇರಿದಾಗ ಅವು ಪ್ರತ್ಯಯಾಂತ ಧಾತುಗಳೆನಿಸುತ್ತವೆ. ಇವಕ್ಕೆ ಸಾಧಿತ ಧಾತುಗಳೆಂದೂ ಹೆಸರು.**

ಉದಾಹರಣೆಗೆ:-

ಅನುಕರಣ ಶಬ್ದಗಳು ಧಾತುಗಳಾಗುವುದಕ್ಕೆ ಉದಾಹರಣೆ:-

## ಉಲ್ಲೇಖಗಳು 
೩. http://dnshankarabhat.net/tag/%E0%B2%95%E0%B3%8D%E0%B2%B0%E0%B2%BF%E0%B2%AF%E0%B2%BE%E0%B2%AA%E0%B2%A6/

ವರ್ಗ:ವ್ಯಾಕರಣ
ಬೆಳ್ಳಾರೆ

**ಬೆಳ್ಳಾರೆ** ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನಲ್ಲಿರುವ ಒಂದು ಪಟ್ಟಣ. ಇದು ಸುಳ್ಯದಿಂದ ೧೮ ಕಿ.ಮೀ ಹಾಗೂ ಪುತ್ತೂರಿನಿಂದ ೨೬ ಕಿ.ಮೀ ದೂರದಲ್ಲಿದೆ. ಕುಕ್ಕೆ ಸುಬ್ರಹ್ಮಣ್ಯ ರಸ್ತೆಯಲ್ಲಿದೆ.

## ಇತಿಹಾಸ
ಇದು ಐತಿಹಾಸಿಕವಾಗಿ ನಾಲ್ಕು ಮಾಗಣೆಗಳ ಮುಖ್ಯ ಸ್ಥಳವಾಗಿತ್ತು. ಇದು ಬಲ್ಲಾಳ ವಂಶದವರ ಮೂಲಸ್ಥಳವಾಗಿದ್ದು ಅವರು ಕಟ್ಟಿಸಿದ ಬಸದಿ ಈಗಲೂ ಇದೆ.ಇಕ್ಕೇರಿಯ ವೆಂಕಟಪ್ಪ ನಾಯಕ ಇಲ್ಲಿ ಕೋಟೆ ಕಟ್ಟಿಸಿದ.ಮುಂದೆ ಇಕ್ಕೇರಿಯ ನಾಯಕರು ಈ ನಾಲ್ಕು ಮಾಗಣೆಗಳನ್ನು ಕೊಡಗಿನ ರಾಜರಿಗೆ ಒಪ್ಪಿಸಿದರು.೧೭೭೫ರಲ್ಲಿ ಟಿಪ್ಪು ಸುಲ್ತಾನನು ಇದನ್ನು ವಶಪಡಿಸಿಕೊಂಡನಾದರೂ ಅವನ ಪತನಾನಂತರ ೧೭೯೯ರಲ್ಲಿ ಬ್ರಿಟಿಷರು ಇದನ್ನು ಕೊಡಗಿನ ರಾಜರಿಗೆ ಮರಳಿಸಿದರು
## ಉಲ್ಲೇಖಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಅಲೆವೂರು

alt=ಅಲೆವೂರು ಶ್ರೀ ದುರ್ಗಾಪರಮೇಶ್ವರಿ ದೇವಸ್ಥಾನದ ಕೆರೆ|thumb|ಅಲೆವೂರು ಶ್ರೀ ದುರ್ಗಾಪರಮೇಶ್ವರಿ ದೇವಸ್ಥಾನದ ಕೆರೆ
**ಅಲೆವೂರು** ಉಡುಪಿ ನಗರದಿಂದ ಸುಮಾರು ೬ ಕಿ.ಮೀ ದೂರದಲ್ಲಿರುವ ಒಂದು ಊರು. ಚರಿತ್ರೆಯ ಕಾಲದಲ್ಲಿ ಇದು ಒಂದು ಸಾಂಸ್ಕೃತಿಕ ಕೇಂದ್ರವಾಗಿದ್ದ ಬಗ್ಗೆ ಉಲ್ಲೇಖಗಳಿವೆ. ಇಲ್ಲಿ ಇತಿಹಾಸ ಕಾಲದ ಎರಡು ದೇವಾಲಯಗಳಿವೆ. ಒಂದು ಕದಂಬರ ಕಾಲದಲ್ಲಿ ಮಯೂರವರ್ಮನಿಂದ ನಿರ್ಮಿಸಲ್ಪಟ್ಟ ಜನಾರ್ದನ ದೇವಾಲಯವಾದರೆ ಇನ್ನೊಂದು ೧೦ನೆಯ ಶತಮಾನದ ಉಲ್ಲೇಖವಿರುವ ಅಂಬಾ ಅಥವಾ ದುರ್ಗಾದೇವಿ ದೇವಾಲಯ.
೨೦೧೧ರ ಸಾಲಿನ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೩೧೯೧ ಗಂಡಸರು ಹಾಗೂ ೩೧೧೧ ಹೆಂಗಸರು ಸೇರಿ ಒಟ್ಟು ೬೩೦೨ ಆಗಿರುತ್ತದೆ.ಅಲೆವೂರಿನ ಪ್ರಗತಿ ನಗರದಲ್ಲಿ ವಾಸವಾಗಿರುವ ಉತ್ತರ ಕರ್ನಾಟಕದ ನೂರಾರು ವಲಸೆ ಕಾರ್ಮಿಕರು ತಮಗೂ ಮತದಾನದ ಹಕ್ಕು ನೀಡುವಂತೆ ಒತ್ತಾಯಿಸಿ ರಾಜ್ಯ ವಲಸೆ ಕಾರ್ಮಿಕ ಸಂಘಟನೆ ನೇತೃತ್ವದಲ್ಲಿ ಭಾನುವಾರ ಬೆಳಗ್ಗೆ ಅಲೆವೂರು ನೆಹರು ಪ್ರೌಢಶಾಲೆ ಸಮೀಪ ಮೌನ ಪ್ರತಿಭಟನೆ ನಡೆಸಿದರು.

 
## ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆ
ವರ್ಗ:ಉಡುಪಿ ಜಿಲ್ಲೆಯ ಗ್ರಾಮಗಳು
ಮಹಾರಾಷ್ಟ್ರ ಏಕೀಕರಣ ಸಮಿತಿ

**ಮಹಾರಾಷ್ಟ್ರ ಏಕೀಕರಣ ಸಮಿತಿ** (MES) ಮಹಾರಾಷ್ಟ್ರದ ಒಂದು ಪ್ರಾದೇಶಿಕ ಪಕ್ಷ. ಈ ಪಕ್ಷ ಬೆಳಗಾವಿಯನ್ನು ಮಹಾರಾಷ್ಟ್ರಕ್ಕೆ ವಿಲೀನಗೊಳಿಸುವ ಯೋಜನೆಗೆ ಸ್ಥಾಪಿಸಲಾಯಿತು. ಇದು ಆ ಪ್ರದೇಶದ ಮರಾಠಿ ಮಾತನಾಡುವ ಜನರು ಪ್ರತಿನಿಧಿಸುವುದಾಗಿ ಸಮರ್ಥಿಸಿಕೊಳ್ಳುತ್ತದೆ.

## ಇತಿಹಾಸ
ಮಹಾರಾಷ್ಟ್ರವು ವಾಯುವ್ಯ ಕರ್ನಾಟಕದ ಬೆಳಗಾವಿಯು ತನಗೆ ಸೇರಬೇಕೆಂಬ ಒಂದು ದೀರ್ಘಕಾಲದ ವಿವಾದ ಹೊಂದಿದೆ. ಬೆಳಗಾವಿ ಐತಿಹ್ಯ ಸತ್ಯ ಆಧರಿಸಿ, ಕರ್ನಾಟಕಕ್ಕೆ ಸೇರಿಸಲಾಯಿತು. ಮಹಾರಾಷ್ಟ್ರ ಏಕಿಕರಣ ಸಮಿತಿ ಮಹಾರಾಷ್ಟ್ರಕ್ಕೆ ಬೆಳಗಾವಿ ಪಡೆಯುವ ಏಕೈಕ ಉದ್ದೇಶದಿಂದ ೧೯೪೮ ರಲ್ಲಿ ಅಸ್ತಿತ್ವಕ್ಕೆ ಬಂದಿತು. ಅವರು ಕರ್ನಾಟಕ ರಾಜ್ಯದಲ್ಲಿ ಸಾಕಷ್ಟು ಕಾನೂನು ವಿಧ್ವಂಸಕ ಕೃತ್ಯಗಳನ್ನ ಹುಟ್ಟುಹಾಕಿದ್ದಾರೆ. efhhaq vaf hf  g   

## ಉಲ್ಲೇಖಗಳು
ವರ್ಗ:ರಾಜಕೀಯ ಪಕ್ಷಗಳು
ವರ್ಗ:ಸಂಘ-ಸಂಸ್ಥೆಗಳು
ಪಾರ್ಶ್ವವಾಯು

**ಪಾರ್ಶ್ವವಾಯು** ಅಥವ ಲಕ್ವ ಎಂಬುದು ಮೆದುಳಿನ ಒಂದು ಭಾಗಕ್ಕೆ ರಕ್ತಪ್ರವಾಹ ಕಡಿಮೆಯಾಗುವುದರಿಂದ ಜೀವಕೋಶಗಳು ಸಾಯುವ ವೈದ್ಯಕೀಯ ಸ್ಥಿತಿಯಾಗಿದೆ  ಪಾರ್ಶ್ವವಾಯುವಿನ ಎರಡು ಪ್ರಮುಖ ವಿಧದಗಳಿವೆ: ರಕ್ತದ ಹರಿವಿನ ಕೊರತೆಯಿಂದ ಉಂಟಾಗುವ ಇಸ್ಕೆಮಿಕ್ಸ್ಟ್ರೋಕ್ ಮತ್ತು ರಕ್ತಸ್ರಾವದಿಂದ ಉಂಟಾಗುವ *ಹೆಮರೆಜಿಕ್ ಸ್ಟ್ರೋಕ್* . 

ಆನಿಯಂತ್ರಿತವಾದ ರಕ್ತದೊತ್ತಡ ಮತ್ತು ಸಕ್ಕರೆ ಖಾಯಿಲೆಗಳು ಪಾರ್ಶ್ವವಾಯು ಉಂಟಾಗಲು ಪ್ರಮುಖ ಕಾರಣ ಎನ್ನಲಾಗಿದೆ. ತಲೆಗೆ ಬಿದ್ದ ಪೆಟ್ಟಿನಿಂದಲೂ ಇದು ಬರುವ ಸಾಧ್ಯತೆ ಇದೆ.

ಮೆದುಳಿನ ಜೀವಕೋಶಗಳಿಗೆ 2 ರೀತಿಯಲ್ಲಿ ಹಾನಿಯುಂಟಾಗುವ ಸಂಭವವಿದೆ. ಒಂದು ಮೆದುಳಿಗೆ ರಕ್ತ ಪೂರೈಸುವ ನಾಳಗಳು ಕಟ್ಟಿಕೊಂಡು ರಕ್ತ ಸಂಚಾರ ಸ್ಥಗಿತಗೊಳ್ಳುವುದರಿಂದ ಮತ್ತೊಂದು ಮೆದುಳಿನ ರಕ್ತನಾಳಗಳು ಒಡೆದು ರಕ್ತ ಸೋರುವಿಕೆಯಾಗುವುದರಿಂದ. ಸಾಮಾನ್ಯವಾಗಿ ಮೆದುಳಿನ CT ಸ್ಕ್ಯಾನಿಂಗ ಮಾಡುವುದರಿಂದ ಅಲ್ಲಿ ಉಂಟಾಗಿರುವ ಹಾನಿಯ ರೀತಿ ಮತ್ತು ಪ್ರಮಾಣವನ್ನು ಕಂಡು ಹಿಡಿದು ಮುಂದಿನ ಉಪಚಾರವನ್ನು ನಿರ್ಧರಿಸಲಾಗುತ್ತದೆ. 

ಪಾರ್ಶ್ವವಾಯುವಿನ ಲಕ್ಷಣಗಳು ಶುರುವಾದ ಸಮಯದಿಂದ 4 ರಿಂದ 6 ಗಂಟೆಯ ಸಮಯದೊಳಗೆ ಪೀಡಿತರಿಗೆ ಸೂಕ್ತ ಚಿಕಿತ್ಸೆ ಸಿಕ್ಕಲ್ಲಿ ಸಂಪೂರ್ಣ ಗುಣಹೊಂದುವ ಸಾಧ್ಯತೆ ಇರುತ್ತದೆ. ಆದ್ದರಿಂದ ಪಾರ್ಶ್ವವಾಯು ಪೀಡಿತರನ್ನು ಆದಷ್ಟು ತ್ವರಿತವಾಗಿ ಆಸ್ಪತ್ರೆಗೆ ಸಾಗಿಸುವುದು ಬಹು ಮುಖ್ಯವಾದದ್ದು.

ಮೆದುಳಿನ ಜೀವಕೋಶಗಳಿಗುಂಟಾಗುವ ಹಾನಿ ಶಾಶ್ವತ ರೀತಿಯದ್ದಾಗಿರುವುದರಿಂದ ಸತ್ತ ಜೀವಕೋಶಗಳು ನಿರ್ವಹಿಸುತ್ತಿದ್ದ ಮೆದುಳಿನ ಕಾರ್ಯ ಕುಂಠಿತಗೊಳ್ಳುತ್ತದೆ ಅಥವಾ ಸ್ಥಗಿತ ಗೊಳ್ಳುತ್ತದೆ.

ವರ್ಗ:ರೋಗಗಳು
ರುದನೂರ

**ರುದನೂರ** ಇದು ಕರ್ನಾಟಕ ರಾಜ್ಯದ ಕಲಬುರ್ಗಿ ಜಿಲ್ಲೆಯ
ಚಿಂಚೋಳಿ ತಾಲ್ಲೂಕಿನ ಸುಲಪೇಟ ವಲಯದಲ್ಲಿ ಬರುವ ಗ್ರಾಮ. ಈ ಗ್ರಾಮವನ್ನು ರುದ್ನೂರ ಎಂದೂ ಕೂಡ ಬರೆಯುತ್ತಾರೆ.  
ಈ ಊರಿನ ಮುಖ್ಯ ಬೆಳೆ ತೊಗರಿ,  ಉದ್ದು, ಹೆಸರು, ಕಡಲೆ. 
ಇಲ್ಲಿನ ಮುಖ್ಯ ಪ್ರೇಕ್ಷಣೀಯ ಸ್ಥಳ ಶ್ರೀ ತೋಂಟದಾರ್ಯ ಸಿದ್ದೇಶ್ವರ ಮಠ. 
ಈ ಗ್ರಾಮಕ್ಕೆ ಹೋಗುವ ಮಾರ್ಗ: ಕಲಬುರ್ಗಿ-ಸೇಡಂ-ಎಲ್ಲಮಗೇಟ-ರುದ್ನೂರ.
ಸೇಡಂನಿಂದ 14 ಕಿಲೋಮೀಟರ್ ಅಂತರದಲ್ಲಿ ಇದೆ.
ಈ ಗ್ರಾಮಕ್ಕೆ  ಅತಿ ಸಮೀಪದಲ್ಲಿ ಚಿಂತಪಳ್ಳಿ, ಭೂತಪುರ, ರಾಯಕೋಡ ಗ್ರಾಮಗಳನ್ನು ಕಾಣಬಹುದು.

ಕಲಬುರಗಿಯನ್ನು ಹಿಂದಿನ ದಿನಗಳಲ್ಲಿ 'ಕಲಬುರ್ಗಿ' ಎಂದು ಕನ್ನಡದಲ್ಲಿ ಕರೆಯಲಾಗುತ್ತಿತ್ತು. ಇದರ ಅರ್ಥ ಕಲ್ಲಿನ ಭೂಮಿ ಎಂದು. ಕಲಬುರಗಿ ಜಿಲ್ಲೆಯು ಕರ್ನಾಟಕ ರಾಜ್ಯದ ಉತ್ತರ ಭಾಗದಲ್ಲಿದೆ. ಮುಂಚಿನ ದಿನಗಳಲ್ಲಿ, ಕಲಬುರಗಿ ಹೈದರಾಬಾದ್ ಕರ್ನಾಟಕ ಪ್ರದೇಶದ ಜಿಲ್ಲೆಯಾಗಿತ್ತು ಮತ್ತು ರಾಜ್ಯಗಳ ಮರು ಸಂಸ್ಥೆಯ ನಂತರ ಕರ್ನಾಟಕದ ಭಾಗವಾಯಿತು.

ಈ ಜಿಲ್ಲೆಯ ಇತಿಹಾಸ ೬ನೇ ಶತಮಾನ ಎ.ಡಿ. ರಾಷ್ಟ್ರಕೂಟರು ಹಳೆಯ ಪ್ರದೇಶದ ನಿಯಂತ್ರಣವನ್ನು ಪಡೆದುಕೊಂಡಿತು. ಆದರೆ ಚಾಲುಕ್ಯರು ಅಲ್ಪ ಅವಧಿಯಲ್ಲಿ ತಮ್ಮ ಸ್ಥಳವನ್ನು ಮತ್ತೆ ಪಡೆದು ಇನ್ನೂರು ವರ್ಷಗಳು ಆಳಿದರು. ನಂತರ ಕಲಹರಿಯವರು 12 ನೇ ಶತಮಾನದ ತನಕ ಆಳ್ವಿಕೆ ನಡೆಸಿದರು.

ವರ್ಗ:ಗುಲ್ಬರ್ಗ ಜಿಲ್ಲೆ
ಬೆಳ್ಳೆ

**ಬೆಳ್ಳೆ** ಉಡುಪಿ ಜಿಲ್ಲೆ ಉಡುಪಿ ತಾಲೂಕಿನ ಒಂದು ಊರು

ತತ್ವವಾದ ಸಿದ್ಧಾಂತಿ ಶ್ರೀ ಮಧ್ವ ಆಚಾರ್ಯರು ಜನಿಸಿದ .ಪಾಜಕ ಊರು ಬೆಳ್ಳೆ ಹತ್ತಿರ ಇದೆ.
## ಇತಿಹಾಸ
ಈ ಊರಿನ ಬಳಿ ಇರುವ ಪಾಜಕ ಕ್ಷೇತ್ರ ಪ್ರಸಿದ್ಧವಾದುದು.ಪಾಜಕವು ಮಧ್ವಾಚಾರ್ಯರ ಜನ್ಮಸ್ಥಳವಾಗಿದೆ.ಇಲ್ಲಿ ಕಾಣಿಯೂರು ಮಠಕ್ಕೆ ಸೇರಿದ ಮೂಡುಮಠವಿದೆ.

ವರ್ಗ:ಉಡುಪಿ ಜಿಲ್ಲೆ
ಫ್ರಾನ್ಸಿಸ್ ಕನ್ನಿಂಗ್ಹ್ಯಾಮ್

**ಫ್ರಾನ್ಸಿಸ್ ಕನಿಂಗ್‌ಹ್ಯಾಮ್**,(ಜನನ ೧೮೨೦ ಡಿಸೆಂಬರ್ ೩- ಮರಣ ೧೮೭೫) ಮದ್ರಾಸ್ ಸೈನ್ಯದಲ್ಲಿ  ಆಫೀಸರ್ ಆಗಿದ್ದ,  ಸ್ಕಾಟಿಷ್ ಕುಟುಂಬದಲ್ಲಿ ಜನಿಸಿದ ಒಬ್ಬ ವ್ಯಕ್ತಿ. ಆಗಿನ ಮೈಸೂರು ಸಂಸ್ಥಾನದಲ್ಲಿ ಅಸ್ತಿತ್ವದಲ್ಲಿದ್ದ, ಮಾರ್ಕ್ ಕಬ್ಬನ್ ನೇತೃತ್ವದ ಮೈಸೂರಿನ ನಾಗರಿಕ ಆಯೋಗದ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದರು.

## ಕುಟುಂಬ
ಫ್ರಾನ್ಸಿಸ್ ಕನ್ನಿಂಗ್‌ಹ್ಯಾಮ್‌ನ ತಂದೆ, ಕವಿ ಅಲನ್ ಕನ್ನಿಂಗ್‌ಹ್ಯಾಮ್, ತಾಯಿ ಜೀನ್ ವಾಕರ್. 'ಹಿಸ್ಟರಿ ಆಫ್ ಸಿಖ್' ಪುಸ್ತಕದ ಕರ್ತೃ ಜೋಸೆಫ್ ಡವೆ ಮತ್ತು ಪುರಾತತ್ವಶಾಸ್ತ್ರಜ್ಞ ಅಲೆಕ್ಸಾಂಡರ್ ಕನ್ನಿಂಗ್‌ಹ್ಯಾಮ್(*ಭಾರತೀಯ ಪುರಾತತ್ತ್ವ ಸರ್ವೇಕ್ಷಣಾ ಸಂಸ್ಥೆ*ಯ ಸ್ಥಾಪಕ) ಇಬ್ಬರು ಫ್ರಾನ್ಸಿಸ್‌ನ ಅಣ್ಣಂದಿರು. ಒಟ್ಟಿಗೆ ತಮ್ಮ ವೃತ್ತಿಜೀವನವನ್ನು ಹಂಚಿಕೊಂಡರು. ಈ ಸೋದರರ ಕೆಡೆಟ್ ಶಿಪ್ಸ್ ಒಬ್ಬ ಸ್ನೇಹಿತನ ಮುಖಾಂತರ ದೊರೆಯಿತು. ಸರ್ ವಾಲ್ಟರ್ ಸ್ಕಾಟ್, ರಾಬರ್ಟ್ ಡುಂಡಾಸ್ ಜೊತೆ ತುಂಬಾ ಸಲಿಗೆಯಿಂದಿದ್ದರು. ಬೇರೆಯವರು ಸ್ಕಾಟಿಷ್ ಇತ್ತು. ಬೋರ್ಡ್ ಆಫ್ ಕಂಟ್ರೋಲ್ ನಲ್ಲಿ ಕೆಲಸದಲ್ಲಿದ್ದರು. ಬ್ರಿಟಿಷ್  ಈಸ್ಟ್ ಇಂಡಿಯಾ ಕಂಪೆನಿಯ ಮಿಲಿಟರಿ ಸೆಮಿನರಿಯಲ್ಲಿ ಟ್ರೇನಿಂಗ್ ಪಡೆದ ಬಳಿಕ, 'ಆಡಿಸ್ ಕೋಂಬ್', ನಂತರ ಸರ್ರೆ, ಪ್ರಾನ್ಸಿಸ್ ಗೆಝೆಟೆಡ್ ಆದರು. ೧೮೩೮ ರಲ್ಲಿ ೨೩ ನೆಯ ಫೀಲ್ಡ್ ಇಂಜಿನಿಯರ್ ಪದವಿಗೆ ಏರಿದರು.

### ಆಫ್ಘಾನ್ ಯುದ್ಧದಲ್ಲಿ ಭಾಗವಹಿಸಿದ್ದರು
ರಾಬರ್ಟ್ ಸೇಲ್ ಜೊತೆ ಜಲಾಲಾಬಾದ್ ನಲ್ಲಿ ೧೮೫೦ ರ ಮೊದಲ ಆಫ್ಗನ್ ಯುದ್ಧದಲ್ಲಿ ಪಾಲ್ಗೊಂಡಿದ್ದರು. ಆಗ ಮೈಸೂರ್ ಕಮೀಶನ್ ಗೆ ವರ್ಗವಾಗಿದ್ದರು. ಬೆಂಗಳೂರಿನ ಆಫೀಸ್ ನಲ್ಲಿ ಸೆಕ್ರೆಟರಿಯಾಗಿ ಕಮೀಶನ್ ನ,ಸರ್ ಮಾರ್ಕ್ ಕಬ್ಬನ್ ರಿಗೆ ಡೆಪ್ಯುಟಿಯಾಗಿ. ಚೀಫ್ ಕಮೀಶನರ್ ಆಫ್ ಬೆಂಗಳೂರು. ಲಾಲ್ ಬಾಗ್ ನ ಬಡಾವಣೆಯಲ್ಲಿ ತಮ್ಮ ಅಮೂಲ್ಯ ಯೋಗದಾನ ಕೊಡುವುದರ ಜೊತೆಗೆ, ನಂದಿ ಹಿಲ್ಸ್ ನಲ್ಲಿ ಸರ್ ಮಾರ್ಕ್ ಕಬ್ಬನ್ ರ ಬಂಗಲೆ,ಯನ್ನು ನಿರ್ಮಿಸಿದರು. ಆಗಿನ ಕಾಲದಲ್ಲಿ ಅದು ಬೆಂಗಳೂರಿನಲ್ಲೇ ಅತಿದೊಡ್ಡ ಬಂಗಲೆ ಎಂಬ ಖ್ಯಾತಿಗೆ ಒಳಗಾಗಿತ್ತು. ಆ ಬಂಗಲೆಯ ಹೆಸರು, 'ಬಾಲ ಬ್ರೂಯಿ'. ೧೮೬೧ ರಲ್ಲಿ ಕಬ್ಬನ್ ನಿವೃತ್ತರಾಗಿ ಬೆಂಗಳೂರನ್ನು ಬಿಟ್ಟಾಗ,ಕನ್ನಿಂಗ್ ಹ್ಯಾಮ್ ಖಾಸಗಿ ವಲಯದಲ್ಲಿ ಕೃಷ್ಣರಾಜವೊಡೆಯರ್-೩, ಸೇವಕನಾಗಿ ಕೆಲಸ,ದತ್ತು ಪಡೆದು, ತಮ್ಮ ಸಾಮ್ರಾಜ್ಯಕ್ಕೆ ದಿಕ್ಕಾಗಿ ಇರಲು ಪ್ರೇರೇಪಿಸಿದರು. ಪ್ರಭಾವೀ ಬರಹಗಾರ, ಅವರ ಲೇಖನಗಳು ಮುಂದಿನ ಚೀಫ್ ಕಮಿಶನರ್, ಲೆವಿನ್ ಬೆಂಥಮ್ ಬೌರಿಂಗ್ ಗೆ ತಲೆನೋವಿನ ಕೆಲಸವಾಗಿ ಪರಿಣಮಿಸಿತ್ತು.
ಇಂಗ್ಲೆಂಡಿಗೆ ವಾಪಸ್ಸಾದ ನಂತರವೂ ಬರವಣಿಗೆ ಖಾಯಂ ಆಗಿ ಇಟ್ಟುಕೊಂಡಿದ್ದರು. ಕಿಟ್ ಮಾರ್ಲೋ ಎನ್ನುವವರ ಕೃತಿ ಸಂಪಾದನೆ,೧೮೭೦ ರಕ್ಕು ಫಿಲಿಪ್ ಮೆಸಿಂಜರ್,ಬೆನ್ ಜಾನ್ಸನ್ ೧೮೭೨ ರಲ್ಲಿ ತಮ್ಮ ಜೀವನದ ಕೊನೆಯ ಹಂತದಲ್ಲಿ ಸೋದರ ಪೀಟರ್ ಕನ್ನಿಂಗ್ ಹ್ಯಾಮ್ ರ ಪುಸ್ತಕ, 'ಹ್ಯಾಂಡ್ ಬುಕ್ ಟು ಲಂಡನ್',  ೧೮೭೫ ರ, ಡಿಸೆಂಬರ್, ೩ ರಂದು ನಿಧನ,ಇಂದಿಗೂ ಬೆಂಗಳೂರಿನ ಕಲಾಸಿಪಾಳ್ಯಂ ಜಿಲ್ಲೆಯಲ್ಲಿ ಅವರ ಹೆಸರಿನಲ್ಲಿ 'ಕನ್ನಿಂಗ್ ಹ್ಯಾಮ್ ಎಂಬ ರಸ್ತೆಯ ಹೆಸರು' ಇದೆ.

## ಉಲ್ಲೇಖಗಳು

ವರ್ಗ: ಇಂಡಿಯನ್ ಆರ್ಮಿ ಆಫೀಸರ್,
ಬಶೀರ್ ಬಿ. ಎಂ.

ಬಶೀರ್ ರವರು ಕನ್ನಡದಲ್ಲಿ ಹನಿಗತೆ ಪ್ರಾಕಾರವನ್ನು ಸಮರ್ಥವಾಗಿ ಬಳಸುಸುತ್ತಿರುವರಲ್ಲಿ ಪ್ರಮುಖರು.  ಜೊತೆಗೆ ಉತ್ತಮ ಕವಿಯೂ ಹೌದು.

## ಬಾಲ್ಯ, ಜನನ ಮತ್ತು ವಿದ್ಯಾಭ್ಯಾಸ
ಬಶೀರ್ ರವರು ಮಂಗಳೂರಿನ ಬಳಿಯ ಉಪ್ಪಿನಂಗಡಿ ಸಮೀಪದ ಮಠ ಎಂಬಲ್ಲಿ ಜನಿಸಿದರು.  ಉಪ್ಪಿನಂಗಡಿಯಲ್ಲಿ ಸರ್ಕಾರಿ ಪ್ರಥಮ ದರ್ಜೆ ಕಾಲೇಜಿನಲ್ಲಿ ಪದವಿ ಶಿಕ್ಷಣ ಮುಗಿಸಿ, ಮುಂಬಯಿ ವಿಶ್ವ ವಿದ್ಯಾನಿಲಯದಲ್ಲಿ ಕನ್ನಡ ಸಾಹಿತ್ಯದಲ್ಲಿ, ಚಿನ್ನದ ಪದಕದೊಂದಿಗೆ ಎಂ.ಎ. ಪದವಿ ಪಡೆದರು.

## ವೃತ್ತಿ ಜೀವನ
ಮುಂಬಯಿನ ಕರ್ನಾಟಕ ಮಲ್ಲ ಪತ್ರಿಕೆಯಲ್ಲಿ ೫ ವರ್ಷಗಳ ಕಾಲ ದುಡಿದ ನಂತರ ಜನವಾಹಿನಿ ಪತ್ರಿಕೆಯಲ್ಲಿ ಹಿರಿಯ ಸಂಪಾದಕರಾಗಿ ೫ ವರ್ಷ ಕೆಲಸ ಮಾಡಿದ್ದಾರೆ.  ಪ್ರಸ್ತುತ "ವಾರ್ತಾ ಭಾರತಿ" ಕನ್ನಡ ದೈನಿಕದಲ್ಲಿ ಸುದ್ದಿ ಸಂಪಾದಕನಾಗಿ ಕಳೆದ ಹತ್ತು ವರ್ಷಗಳಿಂದ ಕಾರ್ಯ ನಿರ್ವಹಿಸುತ್ತಿದ್ದಾರೆ.

## ಪುಸ್ತಕಗಳು
#ಪ್ರವಾದಿಯ ಕನಸು (ಕವನ ಸಂಕಲನ)
#ಬಾಳೆಗಿಡ ಗೊನೆ ಹಾಕಿತು (ಕಥಾ ಸಂಕಲನ)
#ಅಂಗೈಯಲ್ಲಿ ಆಕಾಶ (ಹನಿಗತೆಗಳ ಸಂಕಲನ)
#ಬಾಡೂಟದ ಜೊತೆಗೆ ಗಾಂಧೀ ಜಯಂತಿ (ಲೇಖನಗಳ ಸಂಗ್ರಹ)
#ನನ್ನ ಮಸೀದಿ ಧ್ವಂಸಗೈದವರಿಗೆ ಕೃತಜ್ಞ-ಸೂಫಿ ಕಣ್ಣಲ್ಲಿ ಹನಿಗಳು(ಹನಿ ಕವಿತೆಗಳು)
#ಅಮ್ಮ ಹಚ್ಚಿದ ಒಲೆ(ಕವನ ಸಂಕಲನ)

## ಪ್ರಶಸ್ತಿ ಮತ್ತು ಗೌರವ
* ಮುದ್ದಣ ಕಾವ್ಯ ಪ್ರಶಸ್ತಿ.
* ಮೈಸೂರು ಚದುರಂಗ ಪ್ರತಿಷ್ಥಾನ ಪ್ರಶಸ್ತಿ.
* ಲಂಕೇಶ್ ಪ್ರಶಸ್ತಿ.
## ಉಲ್ಲೇಖಗಳು 
ವರ್ಗ:ಕವಿಗಳು
ಗುಲ್ಬರ್ಗಾ ನಗರದ ಪ್ರೇಕ್ಷಣಿಯ ಸ್ಥಳಗಳು

## ಗುಲ್ಬರ್ಗಾ ನಗರದ ಪ್ರೇಕ್ಷಣಿಯ ಸ್ಥಳಗಳು 
ಕರ್ನಾಟಕದ ಉತ್ತರಭಾಗದಲ್ಲಿರುವ,ಬಿಸಿಲ ನಗರಿ ಎಂದೇ ಖ್ಯಾತಿ ಪಡೆದ ನಗರ ಗುಲ್ಬರ್ಗಾ.ಗುಲ್ಬರ್ಗಾ ನಗರವನ್ನು ಕಲಬುರ್ಗಿ ಎಂತಲೂ ಕರೆಯುತ್ತಾರೆ.ಈ ನಗರವು ಬೆಂಗಳೂರಿನಿಂದ ಸುಮಾರು ೬೧೫ಕೀ.ಮಿ ಮತ್ತು ಹೈದ್ರಾಬಾದನಿಂದ ಸುಮಾರು ೨೦೦ಕೀ.ಮಿ ದೂರದಲ್ಲಿದ್ದು,ಬಸ್ಸು ಮತ್ತು ರೈಲಿನ ಸೌಕರ್ಯವಿದೆ.ಈ ನಗರದಲ್ಲಿ ನೋಡಲು ಹಲವಾರು ಹಲವಾರು ಪ್ರೇಕ್ಷಣಿಯ ಸ್ಥಳಗಳಿವೆ.
*   ಶ್ರೀ.ಶರಣಬಸವೇಶ್ವರ ದೇವಸ್ಥಾನ
*   ಖ್ವಾಜಾ ಬಂದೇ ನವಾಜ ದರ್ಗಾ
*   ಬುದ್ದ ವಿಹಾರ
*   ಜಿಲ್ಲಾ ವಿಜ್ಞಾನ ಕೇಂದ್ರ
*   ಕೇಂದ್ರಿಯ ವಿಶ್ವವಿದ್ಯಾಲಯ
*   ಗುಲಬರ್ಗಾ ವಿಶ್ವವಿದ್ಯಾಲಯ
*   ಇ.ಎಸ್.ಐ ಆಸ್ಪತ್ರೆ
*   ರಾಮತೀರ್ಥ ದೇವಸ್ಥಾನ
*   ಕೋರಂಟಿ ಹನುಮಾನ ಮಂದಿರ....ಇತ್ಯಾದಿ. ಹೀಗೆ ಹಲವಾರು ಪ್ರೇಕ್ಷಣಿಯ ಸ್ಥಳಗಳ ದೊಡ್ಡ ಪಟ್ಟಿಯೇ ಸಿದ್ಧವಾಗುತ್ತದೆ.

**೧) ಶ್ರೀ.ಶರಣಬಸವೇಶ್ವರ ದೇವಸ್ಥಾನ**:

ವರ್ಗ:ಗುಲಬರ್ಗಾ ಜಿಲ್ಲೆ
ಅಂಬಲಪಾಡಿ

**ಅಂಬಲಪಾಡಿ** ಉಡುಪಿ ನಗರದಿಂದ ಸುಮಾರು ೪ ಕಿ.ಮೀ ದೂರದಲ್ಲಿರುವ ಒಂದು ಯಾತ್ರಾಸ್ಥಳವಾಗಿದೆ.ಇಲ್ಲಿ ಪುರಾತನ ಮಹಾಕಾಳಿ ಮಂದಿರವಿದೆ. ಇದರ ಜತೆಯಲ್ಲಿಯೇ ೧೫೭೧ರಲ್ಲಿ ನಿರ್ಮಿಸಲಾದ ಜನಾರ್ದನ ಸ್ವಾಮೀ ದೇವಸ್ಥಾನವಿದೆ.
## ಉಲ್ಲೇಖಗಳು
*

ವರ್ಗ:ಉಡುಪಿ ಜಿಲ್ಲೆಯ ಪ್ರವಾಸಿ ತಾಣಗಳು
ವರ್ಗ:ಉಡುಪಿ ಜಿಲ್ಲೆ
ಬಾನಾಜಿ ಲಿಮ್ಜಿ ಪಾರ್ಸಿ ಅಘಿಯಾರಿ

ಮುಂಬಯಿ ನಗರದ ದಕ್ಷಿಣ ಮುಂಬಯಿ ಜಿಲ್ಲೆಯ ಪುರಾತನ ಕೋಟೆಯನ್ನು ಹೋಲುವ, 'ಬಾನಾಜಿ ಲಿಮ್ಜಿ ಪಾರ್ಸಿ ಆಘಿಯಾರಿ/ಅಗಿಯಾರಿ,' ೩೦೦ ವರ್ಷಗಳ ಹಬ್ಬವನ್ನು ಆಚರಿಸುತ್ತಿದೆ. ಇದು ದಕ್ಷಿಣ ಮುಂಬಯಿ ನ ಹಾರ್ನಿಮನ್ ಸರ್ಕಲ್ ನ ಹತ್ತಿರದ ಚಿಕ್ಕಗಲ್ಲಿಯಲ್ಲಿದೆ. ೧೭೦೯ ರಲ್ಲಿ ಆಗಿನ ಬೊಂಬಾಯಿನ ಒಬ್ಬ ಪ್ರಗತಿಶೀಲ ಪಾರ್ಸಿ ವ್ಯಾಪರಸ್ತ ಇದರ ಸ್ಥಾಪನೆ ಮಾಡಿದನು. ಈ ಇಲಾಖೆಯಲ್ಲಿ ಆದ ಬೆಂಕಿಯ ಅನಾಹುತವನ್ನು ತಪ್ಪಿಸಲು ಕ್ರಮಗಳನ್ನು ಕೈಗೊಳ್ಳಲಾಗಿತ್ತು. ಆ ಸಮಯದಲ್ಲಿ ಹಲವಾರು ಪಾರ್ಸಿ ಎನ್ಕ್ಲೇವ್ ಗಳು ಫೋರ್ಟ್ ಜಿಲ್ಲೆಯ ಅಕ್ಕ-ಪಕ್ಕಗಳಲ್ಲಿ ಸ್ಥಾಪಿಸಲ್ಪಟ್ಟವು. ಹತ್ತಿರದಲ್ಲೇ ಒಟ್ಟು ೭ ದೇವಾಲಯಗಳು ಹುಟ್ಟಿಕೊಂಡವು. ೧೮೦೩ ರಲ್ಲಿ ಆದ ಬೆಂಕಿ ಅಪಘಾತದಿಂದ ಫೈರ್ ಟೆಂಪಲ್ ಕಟ್ಟಡಕ್ಕೆ ಹಾನಿ ತಗುಲಿ ಕಟ್ಟದ ನೆಲಸಮವಾಯಿತು. ಆಗ ದೇವಾಲಯದ ಪವಿತ್ರಅಗ್ನಿಯನ್ನು, ಗೊವಾಲಿಯ ಟ್ಯಾಂಕ್,ಹತ್ತಿರದ 'ಸೂನ್ ಐಜಿ ಆಘಿಯಾರಿ' ಗೆ ವರ್ಗಾಯಿಸಲಾಗಿತ್ತು. 
'ಗ್ಲೋಬಲ್ ಡೈರೆಕ್ಟೊರಿ ಆಫ್ ಫೈರ್ ಟೆಂಪಲ್ಸ್' ಪುಸ್ತಕದ ಕೃತಿಕಾರ, 'ಮರ್ಜ್ ಬಾನ್ ಗಿ'ಯರ ರವರ ಪ್ರಕಾರ, ಬೊಂಬಾಯಿನ ಶ್ರೀಮಂತ ಪಾರ್ಸಿ ಸಮುದಾಯದ ವ್ಯಾಪಾರಗಾರರು ಬಹಳವಾಗಿ ಧನ ಸಹಾಯ ಮಾಡಿದರು. ಹೊಸ ಕಟ್ಟಡ ನಿರ್ಮಾಣ ಕಾರ್ಯದಲ್ಲಿ ಅತಿ ಬಡವರು ಸಹಿತ, ಮೊಟ್ಟೆಗಳನ್ನೂ, ನೂರಾರು 'ಟಾಡಿ ಮಗ್ಸ್' ಗಳನ್ನೂ ದಾನವಾಗಿ ಕೊಟ್ಟರು. ಈ ದಾನ ಕಾಣಿಕೆಗಳನ್ನು ಗಾರೆ ಅರೆಯುವ ಯಂತ್ರದ ಒಳಗೆ ಹಾಕಿ,ಚೆನ್ನಾಗಿ ಬೆರೆಸಿ ಕಟ್ಟಡ ಕಟ್ಟುವಲ್ಲಿ ಬಳಸಿಕೊಂಡರು. ಈ ಎಲ್ಲ ವರ್ಗದ ಜನರ ಪ್ರೀತಿ,ವಿಶ್ವಾಸ, ಮತ್ತು ನಂಬಿಕೆಯ ಆಧಾರದ ಮೇಲೆ ಕಟ್ಟಡ ತಲೆಯೆತ್ತಿ ನಿಂತಿತು. ೧೮೪೫ ರಲ್ಲಿ ಅಗ್ನಿಯನ್ನು ಪುನರ್ಸ್ ಸ್ಥಾಪಿಸಲಾಯಿತು. ಈಗಿನ ಹೊಸಕಟ್ಟಡ, ಪಾರ್ಸಿ ಪಂಚಾಯತ್ ಬಳಿಯ ಸಿ.ಎಸ್.ಟಿ. ಹತ್ತಿರದ 'ಪೆರಿನ್ ನಾರಿಮನ್ ಸ್ಟ್ರೀಟ್' ನ ಬಳಿಯ (೧ ಕಿ.ಮೀ. ದೂರದ) ಪಾರ್ಸಿ ದೇವಾಲಯ,ಶುಕ್ರವಾರದಂದು ೨೭೬ ವರ್ಷ ಮುಗಿಸಲಿದೆ. 
## ಮುಂಬಯಿನ ಪಾರ್ಸಿ ದೇವಾಲಯಗಳು
ಮುಂಬಯಿನಲ್ಲಿ ಒಟ್ಟು ೪೭ ಟೆಂಪಲ್ಸ್ ಗಲಿವೆ. ಬಂಗಲೆಯನ್ನು ಹೋಲುವ ಮ್ಯಾನ್ಶನ್, ದೊಡ್ಡ ಎಡಿಫೈಸ್ ಶಿಲ್ಪಿಗಳು ಅತಿ ಸುಂದರವೆಂದು ಹೊಗಳಿದ್ದಾರೆ. ಗ್ರೇಟರ್ ಮುಂಬಯಿ ವಿಶ್ವದ ಪ್ರಮುಖ ಜೋರಾಸ್ತ್ರಿಯನ್ ದೇವಸ್ಥಾನ ಗಳನ್ನೂ ಹೊಂದಿದೆ.(೪೦%) ಅವುಗಳಲ್ಲಿ ೧೦ ರಲ್ಲಿ ೪ ಗ್ರೇಡ್ ದೇವಾಲಯಗಳೆಂದು ಪರಿಗಣಿಸಲಾಗಿದೆ.(Atash Behram) in the world are housed in fire temples in Mumbai.

## ಉಲ್ಲೇಖಗಳು

ವರ್ಗ:ಪಾರ್ಸಿ ಮತೀಯರ ಅಘಯಾರಿ
ರುಡೋಲ್ಫ್ ಅಗಾಸಿ

ರುಡೋಲ್ಫ್ ಅಗಾಸಿ - ನಿಸರ್ಗ್ ವಿಜ್ನಾನಿ.  ಅಗಾಸಿ ಜನಿಸಿದಿದು ಮೇ ೨೮, ೧೮೭೩ರಲ್ಲಿ.  ಮ್ಯುನಿಚ್ ವಿಶ್ವವಿದ್ಯಾಲಯದಿ೦ದ ವೈದ್ಯಶಾಸ್ತ್ರದಲ್ಲಿ ಪದವಿ ಪಡೆದನು. ಮೀನುಗಳ ಪಳೆಯುಳಿಕೆಗಳ ಬಗ್ಗೆ ಅಧ್ಯಯನ್ ಮಾಡಿ  ಐದು ಸ೦ಪುಟಗಳನ್ನು ಪ್ರಕಟಿಸಿದನು.  ಹಿಮಯುಗದ ಬಗ್ಗೆ ಸ೦ಶೋಧನೆ ಮಾಡಿದನು. ಭೂಮಿಯ ಸ್ಥಿತ್ಯ೦ತರಗಳ ಬಗ್ಗೆ ಸ೦ಶೋಧನೆ ಮಾಡಿ ಭೂಗರ್ಭ ಇತಿಹಾಸ್ ಬರೆದನು.

ವರ್ಗ:ವಿಜ್ಞಾನಿಗಳು
ಮ್ಯಾಝಿನಿ

ಜೋಸೆಫ್ ಮ್ಯಾಝಿನಿ  (Giuseppe Mazzini  - (ಟಾಲಿಯನ್ ಉಚ್ಚರಣೆ: [dʒuzɛppe mattsiːni]; 22 ಜೂನ್ 1805 - 10 ಮಾರ್ಚ್ 1872),  ಇಟಲಿ ದೇಶದ    ಇಟಲಿಯ  ಪತ್ರಕರ್ತ, ರಾಜಕಾರಣಿ . ಇವರು ಇಟಲಿಯ ಏಕೀಕರಣಕ್ಕಾಗಿ ದುಡಿದವರು.       ಹಲವಾರು ಪ್ರತ್ಯೇಕ ರಾಜ್ಯಗಳ ಸ್ಥಾನದಲ್ಲಿ ( ಕೆಲವು ಪ್ರಬಲ ವಿದೇಶಿ ಶಕ್ತಿಗಳ ಹಿಡಿತದಲ್ಲೂ ಇದ್ದವು)  ಸ್ವತಂತ್ರ ಮತ್ತು ಏಕೀಕೃತ ಇಟಲಿಯನ್ನು ಅಸ್ತಿತ್ವಕ್ಕೆ ತರುವಲ್ಲಿ ಅವರ ಪ್ರಯತ್ನಗಳು ಸಹಕಾರಿಯಾದವು.     ಅವರು  ಗಣರಾಜ್ಯಗಳಲ್ಲಿ  ಜನಪ್ರಿಯ ಪ್ರಜಾಪ್ರಭುತ್ವಕ್ಕಾಗಿ  ಆಧುನಿಕ ಯುರೋಪಿಯನ್ ಚಳುವಳಿಯನ್ನು  ನಿರೂಪಿಸಲು ನೆರವಾದರು. .

ಭಾರತದ ಸ್ವಾತಂತ್ರ್ಯಕ್ಕಾಗಿ ಹೋರಾಡಿದ ಕ್ರಾಂತಿಕಾರಿಗಳಲ್ಲೊಬ್ಬರಾದ ವಿನಾಯಕ ದಾಮೋದರ ಸಾವರ್ಕರ್ ಅವರು ಮ್ಯಾಝಿನಿಯಿಂದ  ಪ್ರಭಾವಿತನಾದರಾದವರು.  
## ಬಯಾಗ್ರಫಿ
ಮ್ಯಾಝಿನಿಯವರು ಜಿನೋವಾದಲ್ಲಿ ಜನಿಸಿದರು.ಇವರ ತಂದೆಯ ಹೆಸರು *ಗಿಯಾಕೋಮೊ ಮ್ಯಾಝಿನಿ*, ಗಿಯಾಕೋಮೊ ಮ್ಯಾಝಿನಿಯವರು ವಿಶ್ವವಿದ್ಯಾಲಯದ ಪ್ರಾಧ್ಯಾಪಕರಾಗಿದ್ದರು.1831 ರಲ್ಲಿ ಮಾಜ್ಜಿನಿ ಅವರು  ಮಾರ್ಸಿಲ್ಲೆಗೆ ಹೋದರು.ಅಲ್ಲಿ ಅವರು ಇಟಾಲಿಯನ್ ದೇಶಭ್ರಷ್ಟರು ಅನುಯಾಯಿಗಳಲ್ಲಿ ಪ್ರಖ್ಯಾತ ವ್ಯಕ್ತಿಯಾದರು.

ವರ್ಗ:ರಾಜಕಾರಣಿಗಳು
ಬಿಂಬಿ

ಇವೊಂದು ಕೀಟ. ಕೆಂಪು, ಹಳದಿ, ಕಂದು ಮೊದಲಾದ ಬಣ್ಣಗಳಿಂದ ಕಂಡು ಬರುತ್ತವೆ. ಕೆಂಪು ಬಿಂಬಿ ನೋಡಲು ತುಂಬ ಸುಂದರ. ಗುಂಡಗಿನ ಕಣ್ಣು, ನಯವಾದ ರೆಕ್ಕೆ, ಉದ್ದನೆಯ ಬಾಲ, ಮೂರು ಜೋಡಿ ಕಾಲು
ದೇಹದ ಬಹು ಭಾಗ ಕೆಂಪಗಿರುತ್ತದೆ. ಹೊಳೆ, ಹಳ್ಳ, ಕೆರೆ, ತೊರೆಗಳು ಇವುಗಳ ಾಶ್ರಯ ತಾಣ. ನೀರಿನ ಮೇಲೆ ಹಾರಾಡುವ ಪುಟಾಣಿ ಕೀಟಗಳನ್ನು ಇವು ಹಾರುತ್ತಲೆ ಹಿಡಿಯುತ್ತವೆ. ಹಿಡಿದ ಕೀಟವನ್ನು 
ಪದೇ ಪದೆ ಒಂದೇ ಜಾಗದಲ್ಲಿ ಕುಳಿತು ತಿನ್ನುತ್ತವೆ. ಗಂಡು ಹೆಣ್ಣಿನಲ್ಲಿ ಬದಲಾವಣೆಗಳಿದ್ದು ಹೆಣ್ಣು ಬಿಂಬಿ ಹಳದಿ ಬಣ್ಣ ಹೊಂದಿರುತ್ತದೆ. ಲೈಂಗಿಕ ಸಂಪರ್ಕದ ನಂತರ ನೀರಿನಲ್ಲಿ ಮೊಟ್ಟೆ ಹಾಕುತ್ತದೆ.
ಅದು ಹಾಗೆ ಮೊಟ್ಟೆ ಹಾಕುವಾಗ ಗಂಡು ಬಿಂಬಿ ಕಾವಲಿರುತ್ತದೆ. ನಂತರ ಹೆಣ್ಣು ಗಂಡು ದೂರವಾಗುತ್ತವೆ. ಹೆಣ್ಣು ಕರೆ, ತೊರೆಗಳ ಹತ್ತಿರದಲ್ಲಿ ಕಾಣಿಸಿಕೊಳ್ಳದೆ ಸ್ವಲ್ಪ ದೂರದ ಪೊದೆಗಳಲ್ಲಿ
ಬದುಕುತ್ತದೆ. ನೀರಿಗೆ ಬಿದ್ದ ಮೊಟ್ಟೆಗಳು  ಅಲ್ಲೇ ಮರಿಗಳಾಗುತ್ತವೆ. ಮರಿಗಳು ನೀರಿನಲ್ಲಿ ಸಿಗುವ ಹುಳುಗಳನ್ನು ತಿಂದು ನೀರಿನಲ್ಲೇ ಬೆಳೆಯುತ್ತವೆ. ಹಾಗೆ ಬೆಳೆದ ನಂತರ
ಮುಂದೊಂದು ದಿನ ನೀರಿನಿಂದ ಹೊರಗೆ ಬರುತ್ತವೆ. ಅಲ್ಲಿ ತಮ್ಮ ಬೆನ್ನಿನ ಭಾಗವನ್ನು ಸೀಳಿಕೊಂಡು ಹೊರ ಜಾರಿ ಚಂದದ ಬಿಂಬಿಗಳಾಗುತ್ತವೆ. ಇವನ್ನು ಕನ್ನಡದಲ್ಲಿ ಬಿಂಬಿಯೆಂದಷ್ಟೇ
ಅಲ್ಲದೆ ಪಿಟಿ ಹುಳು, ಕೊಡತಿ ಹುಳು, ದೊಡ್ಡ ನೊಣ, ಏರೋ ಪ್ಲೇನ್ ಚಿಟ್ಟೆ ಮುಂತಾದ ಹೆಸರುಗಳಿಂದಲೂ ಕರೆಯುತ್ತಾರೆ ಇಂಗ್ಲೀಷಿನಲ್ಲಿ dragon fly
ಎನ್ನುತ್ತಾರೆ. ಇವು ಒಂದೇ ಥರ ಇರುವುದಿಲ್ಲ. ಬೇರೆ ಬೇರೆ ಬಣ್ಣದವು ಬೇರೆ ಬೇರೆ ಗಾತ್ರಗಳಲ್ಲಿ ಕಾಣ ಸಿಗುತ್ತವೆ. ಕೆಲವು ಜಾತಿಯವು ಗುಡ್ಡ ಬೆಟ್ಟ ಬಯಲಿನಲ್ಲೆಲ್ಲ
ವಾಸವಿರುತ್ತವೆ.

ವರ್ಗ:ಕೀಟಗಳು
ಅಟಾಶ್ ಬೆಹ್ರಾಮ್ ಅಘಿಯಾರಿ, ಚೀರ ಬಜಾರ್, ಮುಂಬಯಿ.

ಪಾರ್ಸಿ ಸಮುದಾಯದ ಡ್ಯಾಡಿ ಸೇಠ್,'ಅಟಾಶ್ ಬೆಹ್ರಾಮ್ ಅಗಿಯಾರಿ/ಅಘಿಯಾರಿ ', ದಕ್ಷಿಣ ಮುಂಬಯಿನ 'ಚಿರಾ ಬಜಾರ್' ನ ಬಳಿ ಇದೆ. ಸೋಮವಾರ ೨೩೨ ವರ್ಷ ಮುಗಿಸುತ್ತಿದೆ. ಈ 'ಅಟಾಶ್ ಬೆಹ್ರಾಮ್ ಟೆಂಪಲ್' ಅತಿ ಪುರಾತನ ಆಘಿಯಾರ್ ಗಳಲ್ಲೊಂದೆಂದು ಪರಿಗಣಿಸಲಾಗಿದೆ.(the highest grade of fire temple for Zoroastrians)
### ನಿರ್ಮಾಣಕಾರ್ಯ
ಈ ಪವಿತ್ರ ಅಗಿಯಾರಿಯನ್ನು(ದೇವಾಲಯವನ್ನು)'ಮುಲ್ಲಾ ಕೌಸ್ ರುಸ್ತುಂ ಜಲಾಲ್' ಎನ್ನುವವರು, ೧೭೮೩ ರಲ್ಲಿ ನಿರ್ಮಿಸಿದರು. ಈಗ ವಿಶ್ವಸಂಸ್ಥೆಯಿಂದ, ಈ ಮಂದಿರವನ್ನು ಹೆರಿಟೇಜ್ ಕಟ್ಟಡವೆಂದು ಪರಿಗಣಿಸಲ್ಪಟ್ಟಿದೆ. ಇಲ್ಲಿ, 'ಬಿಳಿ ಎತ್ತಿನ ಬದಲು,' 'ಗೋಟ್ ಪೆನ್' ಇದೆ. ಈ ಭವ್ಯ ಕಟ್ಟಡಕ್ಕೆ ಒಂದು ಸುಂದರ ಪೋರ್ಟಿಕೋ ಇದೆ. ನಡೆಯಲು ಚಾವಣಿಯನ್ನು ಹೊಂದಿದ ಉದ್ದವಾದ ರಸ್ತೆಮಾರ್ಗವಿದೆ. ಆಗಿನ ಸಮಯದ ಪಾರ್ಸಿ ಪ್ರಕಾಶ್ ಪ್ರಕಾರ, 'ಜಶನ್'(prayers) ಮಳೆಯ ದೇವತೆಯನ್ನು ಪ್ರಾರ್ಥಿಸುತ್ತಿದ್ದರು. ಇದನ್ನು 'ಪಾರ್ಸಿ ಪಂಚಾಯತ್'ಆಯೋಜಿಸುತ್ತಿತ್ತು. ಜುನ್ ೩೦, ೧೮೨೪ ರಂದು ಸಾಮೂಹಿಕ ಪ್ರಾರ್ಥನೆಯನ್ನು ನಡೆಸಿದ ಮಾರನೆಯ ದಿನ ಬೆಳಿಗ್ಯೆ ೫ ಗಂಟೆಗೆ ೧೦ ನಿಮಿಷ ಭಾರಿ ಮಳೆ ಬಂದಿದ್ದ ದಾಖಲೆಯಿದೆ. ಹಾಗೆಯೇ ಹಿಂದುಗಳು ಭುಲೆಶ್ವರ್ ದೇವಾಲಯದಲ್ಲಿ ಹವನ-ಹೋಮಗಳನ್ನು ೪ ದಿನಗಳ ಕಾಲ ಸತತವಾಗಿ ನೆರೆವೇರಿಸಿದ್ದರು. ಮಾಹಿಮ್ ನ, ಪೋಚುಗಿಸ್ ಚರ್ಚ್ ನಲ್ಲಿ ಕ್ರಿಶ್ಚಿಯನ್ ಬಾಂಧವರು ಸಹಿತ ತಮ್ಮ ವಿಶೇಷ ಸಾಮೂಹಿಕ ಪ್ರಾರ್ಥೆನಾ ಸಭೆಯನ್ನು ಇಟ್ಟುಕೊಂಡಿದ್ದರು. 
## ಉಲ್ಲೇಖಗಳು

ವರ್ಗ:ಪಾರ್ಸಿ ಮತೀಯರ ಅಘಯಾರಿ
ವರ್ಗ:ಮುಂಬಯಿಯ ಪ್ರಸಿದ್ಧ ತಾಣಗಳು
ಮೃದುಲಾ (ಪುಸ್ತಕ)

ಮೃದುಲಾ - ಆತ್ಮದ ಹಕ್ಕಿಯ ಹಾಡು 2013ರಲ್ಲಿ ಪ್ರಕಟಿತವಾದ ಕಾದಂಬರಿ. ಲೇಖಕರಾದ ಇಂದ್ರಕುಮಾರ್ ಎಚ್.ಬಿ. ಅವರ ಮೊದಲ ಕಾದಂಬರಿ. ಇದು ಸಾಫ್ಟ್ ವೇರ್ ಪ್ರಪಂಚದಲ್ಲಿ ನಡೆಯುವ ಕಥೆ. ಗೌತಮ್ ನಿಷಾಧ್, ಮನಸ್ವಿ ಹಾಗೂ ಕಾತ್ಯಾಯಿನಿ ಈ ಕಾದಂಬರಿಯ ಮುಖ್ಯ ಪಾತ್ರಗಳು.

**ನಾ. ದಾಮೋದರ ಶೆಟ್ಟಿ** ಅವರು ಬರೆದ ಮುನ್ನುಡಿಯಿಂದ ಆಯ್ದ ಭಾಗ:

ಈ ಕಾದಂಬರಿಯಲ್ಲಿ ಪಾತ್ರಗಳು ಕಡಿಮೆ. ಅವು ಮಾಡುವ ದುಡಿಮೆ ಕಡಿಮೆಯದ್ದಲ್ಲ. ಕಾದಂಬರಿಕಾರ ತಾನು ಆಯ್ದುಕೊಂಡ ಕಥಾವಸ್ತುವಿನ ಜೊತೆ ತೋರಿಸುವ ತಾದಾತ್ಮ್ಯಕ್ಕೆ ಅಪಾರ ಬೆಲೆಯಿದೆ. ಇಂದ್ರಕುಮಾರ್ ವೃತ್ತಿಯಲ್ಲಿ ಅಧ್ಯಾಪಕರಾಗಿದ್ದರೂ ಸಾಫ್ಟ್‌ವೇರ್ ಎಂಜಿಯರ್‌ಗಳ ಬದುಕಿನೊಳಕ್ಕೆ ಪರಕಾಯ ಪ್ರವೇಶ ಮಾಡಿ ಅಲ್ಲಿನ ಸಕಲವನ್ನೂ ಶೋಧಿಸಿದ್ದಾರೆ. ಅಲ್ಲಿ ಬಳಸಲಾಗುವ ತಾಂತ್ರಿಕ ಪದಗಳನ್ನು ಕರಗತಮಾಡಿದ್ದಾರೆ. ಒಂದು ಸಾಫ್ಟ್‌ವೇರ್ ಕಂಪೆನಿಯನ್ನೇ ಕಣ್ಣಮುಂದೆ ಅನಾವರಣಗೊಳಿಸುತ್ತಾರೆ. ಸಾಮಾನ್ಯವಾಗಿ ಎಂಜಿನಿಯರ್‌ಗಳ ಪ್ರತಿಭೆ ಅಷ್ಟಕ್ಕೇ ಸೀಮಿತವಾಗುವುದು ಅಧಿಕ. ಆದರೆ ಇಲ್ಲಿ ಬರುವ ಗೌತಮ ಒಳ್ಳೆಯ ಅಂತಾರಾಷ್ಟ್ರೀಯ ಗುಣಮಟ್ಟದ ಕಲಾವಿದನೂ ಹೌದು. ಆದರೆ ಚಾಂಚಲ್ಯಕ್ಕೆ ಶರಣಾಗಬೇಕಾದ ಅನಿವಾರ್ಯತೆಯಲ್ಲಿ ಆತ ಪರಿತಪಿಸುತ್ತಾನೆ. ರೂಪದರ್ಶಿಯಾದ ಆತನ ಪತ್ನಿ ಮನಸ್ವಿಗೊ ತನ್ನ ರೂಪದ ಬಗ್ಗೆ ಕಾಳಜಿ. ಪರಿಣಾಮವಾಗಿ ಮಕ್ಕಳ ಮಹತ್ವಕ್ಕೆ ಕಿವುಡಾಗುತ್ತಾಳೆ. ಬದುಕಿನ ಸಕಲ ಜಂಜಡಗಳ ನಡುವೆ ಒದ್ದಾಡುವ ಆದರೆ ನಿರ್ಮಲ ಮನಸ್ಸನ್ನು ಕಾಪಾಡುವ ಕಾತ್ಯಾಯಿನಿ ಎನ್ನುವ ನಿಗೂಢ ಕನ್ಯೆ ಕೊನೆಗೂ ಮೃದುಲಾ ಎಂಬ ಗೌತಮನಿಟ್ಟ ಹೆಸರಿಗೆ ಅರ್ಹಳಾಗುತ್ತಾಳೆ.

ಇಂದ್ರಕುಮಾರ್ ಈ ಕಾದಂಬರಿಯನ್ನು ಸಣ್ಣಕತೆಯ ವಿಸ್ತೃತರೂಪ ಎಂಬ ನೆಲೆಯಲ್ಲಿ ರಚಿಸಿದ್ದಾರೆ. ಬೃಹತ್ತಾದ ಕಾಂಡದ ಮೂಲಕ ಹೊರಹೊರಡುವ ರೆಂಬೆಕೊಂಬೆಗಳ ಆಲದಮರವನ್ನಿಲ್ಲಿ ಸೃಜಿಸಹೋಗಿಲ್ಲ.

ಆದರೆ ಸಿದ್ಲಿಂಗು, ಜಗನ್, ನಿಂಗಮ್ಮನಂಥ ಪಾತ್ರಗಳು ಕೂಡ ಇಲ್ಲಿ ಮಹತ್ವದ ಪಾತ್ರಗಳೆ. ಇಂಥ ಕಾದಂಬರಿಗಳಲ್ಲಿ ವಸ್ತುನಿಷ್ಠ ಹಾಗೂ ಸಹಜ ಚಲನೆ ಇರುವುದರಿಂದ ಓದುಗರಿಗೆ ಅವು ಅಂತೆಯೇ ನಾಟುತ್ತದೆ. ಅದು ಜನಪ್ರಿಯ ಕಾದಂಬರಿಗೂ ಈ ಬಗೆಯ ಸಹಜ ಚಿತ್ರಣಗಳಿಂದ ಕೂಡಿದ ಕಾದಂಬರಿಗೂ ಇರುವ ವ್ಯತ್ಯಾಸ. ಕೊನೆಯ ಕೆಲವು ತಿರುವುಗಳು ತುಸು ಸಿನಿಮೀಯವೆನಿಸಿದರೂ ಕಾದಂಬರಿಯ ಸಂಘರ್ಷವು ನಾಳೆಯ ಚಿಗುರಿನ ಕನಸಿನೊಂದಿಗೆ, ಪರಿಶುದ್ಧವಾದ ಮನಸ್ಸಿನೊಂದಿಗೆ ಮುಕ್ತಾಯ ಕಾಣುತ್ತದೆಯಲ್ಲ; ಅದು ಮುಖ್ಯ.

ಕಾದಂಬರಿಯಲ್ಲಿ ಬಳಕೆಯಾದ ಭಾಷೆ ತುಂಬ ಸೊಗಸಾಗಿದೆ. ಷಟ್ಪದಿ ವಿಭಕ್ತಿ ಪ್ರತ್ಯಯದ ಮೂಲಕ ದ್ವಿತೀಯ ವಿಭಕ್ತಿ ಪ್ರತ್ಯಯದ ಕಸುವನ್ನು ಕಂಡುಕೊಳ್ಳುವ ಇಂದ್ರಕುಮಾರ್ ಅವರ ಪ್ರಯತ್ನ ಸೊಗಸಾಗಿದೆ. ಅನೇಕ ಸಂದರ್ಭಗಳಲ್ಲಿ ಇದು ಯಶಸ್ವಿಯಾಗಿದೆ. ಈ ಪ್ರಯೋಗವನ್ನು ಇನ್ನಷ್ಟು ಎಚ್ಚರಿಕೆಯಿಂದ ಮಾಡುತ್ತ ಹೋದಲ್ಲಿ ಇಂದ್ರಕುಮಾರ್ ತನ್ನದೇ ಆದ ಛಾಪೊಂದನ್ನು ಒತ್ತುವ ಸಾಧ್ಯತೆಯಿದೆ.

ಕಾತ್ಯಾಯಿನಿ ಎಂಬ ಸಾಮಾನ್ಯ ಹುಡುಗಿಯೊಬ್ಬಳು ಮೃದುಲಾ ಆಗಿ ಅಸಾಮಾನ್ಯ ಮಟ್ಟಕ್ಕೇರಿ ಓದುಗರ ಆತ್ಮದಲ್ಲಿಯೂ ಉಳಿಯುವಂತಾಗುವುದು ಕಾದಂಬರಿಯ ಹೆಚ್ಚುಗಾರಿಕೆ. ಕಾದಂಬರಿಯ ಹಿನ್ನೆಲೆಯ ಕುರಿತು ದಟ್ಟವಾಗಿ ಅಧ್ಯಯನ ನಡೆಸಿ ಬಳಿಕ ಅದಕ್ಕೆ ಕಥಾವಸ್ತುವನ್ನು ಪೊಣಿಸಿ ಬೆಳೆಸುವ ಎಚ್ಚರಿಕೆಯೂ ಈ ಕಾದಂಬರಿಯಲ್ಲಿ ಇದೆ. ಹಾಗಾಗಿಯೇ 'ಮೃದುಲಾ - ಆತ್ಮದ ಹಕ್ಕಿಯ ಹಾಡು' ನಿರ್ದಿಷ್ಟ ದೃಷ್ಟಿಕೋನದಲ್ಲಿ ಸೃಷ್ಟಿಗೊಂಡ ಪರಿಪೂರ್ಣ ಕಾದಂಬರಿ.

## ಬಾಹ್ಯ ಸಂಪರ್ಕ
ಚುಕುಬುಕ್ಕು ಜಾಲತಾಣದಲ್ಲಿ

ವರ್ಗ:ಕಾದಂಬರಿಗಳು
ವರ್ಗ: ಕನ್ನಡ ಕಾದಂಬರಿಗಳು
ಬೆಳ್ಮಣ್ಣು

**ಬೆಳ್ಮಣ್ಣು** ಉಡುಪಿ ಜಿಲ್ಲೆಯ ಕಾರ್ಕಳ ತಾಲೂಕಿನಲ್ಲಿರುವ ಒಂದು ಊರು.ಇಲ್ಲಿರುವ ದುರ್ಗಾಪರಮೇಶ್ವರಿ ದೇವಾಲಯ ಹೆಸರುವಾಸಿಯಾಗಿದೆ.ಇಲ್ಲಿ ಕನ್ನಡ ಭಾಷೆಯ ಅತ್ಯಂತ ಹಳೆಯದಾದ ತಾಮ್ರ ಶಾಸನ ದೊರೆತಿದೆ.ಇದು ಸುಮಾರು ಎಂಟನೆಯ ಶತಮಾನದ್ದಾಗಿದ್ದು, ಆ ಕಾಲದಲ್ಲಿ ಈ ಪ್ರದೇಶವು ಆಳುಪ ವಂಶದ ರಾಜರಿಂದ ಆಳಲ್ಪಡುತ್ತಿತ್ತು.{{cite web | url=http://gazetteer.kar.nic.in/gazetteer/pdf/1973-12-0/Dakshina_Kannada_1973_Chapter19_Places_of_Interest.pdf | title=Karಮ್
## ಶಿಕ್ಷಣ ಸಂಸ್ದೆಗಳು
೧.ಸರಕಾರಿ ಪದವಿಪೂರ್ವ ಕಾಲೇಜು ಬೆಳ್ಮಣ್ಣು.

೨.ಸಂತ ಜೋಸೆಫರ ಹಿರಿಯ ಪ್ರಾಧಮಿಕ ಶಾಲೆ ಬೆಳ್ಮಣ್ಣು.

೩.ಸಂತ ಜೋಸೆಫರ ಪ್ರೌಢ ಶಾಲೆ ಬೆಳ್ಮಣ್ಣು.

೪.ಸರಕಾರಿ ಪ್ರೌಢ ಶಾಲೆ ಬೆಳ್ಮಣ್ಣು.

## ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆ
ವಿಶಾಲ್ ಸಿಕ್ಕಾ

**ವಿಶಾಲ್ ಸಿಕ್ಕಾ** (ಪಂಜಾಬಿ : ਵਿਸ਼ਾਲ ਸਿੱਕਾ), ಇನ್ಫೋಸಿಸ್ ಸಂಸ್ಥೆಯ ಸಿಇಒ ಆಗಿ ಆಗಸ್ಟ್ ೧,೨೦೧೪ರಂದು ಅಧಿಕಾರ ವಹಿಸಿಕೊಂಡರು. ಇನ್ಫೋಸಿಸ್ ಗೆ ಸೇರ್ಪಡೆಗೊಳ್ಳುವ ಮೊದಲು, ಡಾ ಸಿಕ್ಕಾ  ಜಾಗತಿಕವಾಗಿ  ಎಸ್.ಏ.ಪಿ ಸಂಸ್ಥೆಯ ಉತ್ಪನ್ನಗಳು ಮತ್ತು ಹೊಸತನದ ಮುಖ್ಯಸ್ಥರಾಗಿದ್ದರು. ೨೦೦೨-೧೪ರವರೆಗೆ ೧೨ ವರ್ಷ ಜರ್ಮನಿಯ  ಎಸ್.ಏ.ಪಿ ಸಂಸ್ಥೆಯಲ್ಲಿ ಹಲವು ಪದವಿಗಳಲ್ಲಿ ದುಡಿದರು. ೨೦೦೭ರಲ್ಲಿ ಎಸ್.ಏ.ಪಿ ಮುಖ್ಯ ತಂತ್ರಜ್‌ಆನ ಅಧಿಕಾರಿಯಾದರು. ಎಸ್.ಏ.ಪಿ ಯ ಹಾನಾ ಉತ್ಪನ್ನದ ಬೆಳವಣಿಗೆ ಮತ್ತು ವ್ಯಾಪಕತೆಗೆ ಕಾರಣೀಭೂತರಾದರು.
ಬರೋಡದಲ್ಲಿ ಎಂಜಿನಿಯರಿಂಗ್ ಪದವಿಗೆ ಸೇರಿದ್ದರೂ, ಅಮೇರಿಕೆಯ ಸಿರಾಕ್ಯೂಸ್ ವಿಶ್ವವಿದ್ಯಾಲಯದಲ್ಲಿ ಸ್ಥಾನ ದೊರೆತ ಕಾರಣ, ಸಿರಾಕ್ಯೂಸ್ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್  ಎಂಜಿನಿಯರಿಂಗ್, ಸ್ಟಾನ್ ಫ಼ರ್ಡ್ ವಿಶ್ವವಿದ್ಯಾಲಯದಲ್ಲಿ ೧೯೯೬ರಲ್ಲಿ ಡಾಕ್ಟರೇಟ್ ಪಡೆದರು.
‍ಕ್ಸೆರಾಕ್ಸ್ ಪಾರ್ಕ್, ಐ-ಬ್ರೇನ್, ಬೋಧಾ.ಕಾಮ್ ಮತ್ತು ಪೆರಿಗ್ರೇನ್ ಸಿಸ್ಟಂಸ್ ನಲ್ಲಿ ಕಾರ್ಯ ನಿರ್ವಹಿಸಿ ೨೦೦೨ರಲ್ಲಿ ಜರ್ಮನಿಯ  ಎಸ್.ಏ.ಪಿ ಸೇರಿದರು. ೨೦೧೪ರಲ್ಲಿ  ವೈಯಕ್ತಿಕ ಕಾರಣಗಳಿಂದ ಎಸ್.ಏ.ಪಿ ಯಿಂದ ಹೊರನಡೆದರು.

ವರ್ಗ:ವಿಲೀನಗೊಳಿಸಬೇಕಿರುವ ಲೇಖನಗಳು
ವೈದಿಕ ಗಣಿತ (ಪುಸ್ತಕ)

ವೈದಿಕ ಗಣಿತವು ಸ್ವಾಮೀ ಭಾರತೀ ಕೃಷ್ಣ ತೀರ್ಥರು 1965 ರಲ್ಲಿ ಬರೆದ ಪುಸ್ತಕ. ಇದು ವೇದವನ್ನು ಆಧರಿಸಿ ಹೇಳಿದ ಮಾನಸಿಕ ಲೆಕ್ಕ ತಂತ್ರಗಳ ಪಟ್ಟಿಯನ್ನು ಹೊಂದಿದೆ. 
## ಪ್ರಕಟಣೆಯ ಇತಿಹಾಸ
ಮೋತಿಲಾಲ್ ಬನಾರಸಿದಾಸ್ 1965

## ಪರಿವಿಡಿ
## ವೈದಿಕ ಗಣಿತದ ಹದಿನಾರು ಸೂತ್ರಗಳು
    1. ಏಕಾಧಿಕೇನ ಪೂರ್ವೇಣ
    2. ನಿಖಿಲಂ ನವತಶ್ಚರಮಂ ದಶತಃ
    3. ಊರ್ಧ್ವತಿರ್ಯಗ್ಭ್ಯಾಮ್
    4. ಪರಾವರ್ತ್ಯ ಯೋಜಯೇತ್
    5. ಶೂನ್ಯಂ ಸಾಮ್ಯಸಮುಚ್ಚಯೇ
    6. (ಆನುರೂಪ್ಯೇ) ಶೂನ್ಯಮನ್ಯತ್
    7. ಸಂಕಲನವ್ಯವಕಲನಾಭ್ಯಾಮ್
    8. ಪೂರಣಾಪೂರಣಾಭ್ಯಾಮ್
    9. ಚಲನಕಲನಾಭ್ಯಾಮ್
    10. ಯಾವದೂನಮ್
    11. ವ್ಯಷ್ಟಿಸಮಷ್ಟಿಃ
    12. ಶೇಷಾಣ್ಯಙ್ಕೇನ ಚರಮೇಣ
    13. ಸೋಪಾನ್ತ್ಯದ್ವಯಮನ್ತ್ಚ್ಯಮ್
    14. ಏಕನ್ಯೂನೇನ ಪೂರ್ವೇಣ
    15. ಗುಣಿತಸಮುಚ್ಚಯಃ
    16. ಗುಣಕಸಮುಚ್ಚಯಃ 

## ಶಾಲೆಗಳಲ್ಲಿ ಬಳಕೆ
ಮಧ್ಯಪ್ರದೇಶ ಮತ್ತು ಉತ್ತರ ಪ್ರದೇಶದ ಶಾಲಾ ಪಠ್ಯಕ್ರಮವನ್ನು, ಎನ್ಸಿಇಆರ್ಟಿ ಪುಸ್ತಕಗಳ ಮೂಲಕ ಭಾರತೀಯ ಶಾಲಾ ಪಠ್ಯಕ್ರಮದಲ್ಲಿ

## ಉಲ್ಲೇಖಗಳು
https://en.wikipedia.org/wiki/Vedic_Mathematics_%28book%29
https://en.wikipedia.org/wiki/Swami_Bharati_Krishna_Tirtha

ವರ್ಗ:ಪುಸ್ತಕಗಳು